தெலங்கானா மாநில விவசாயிகளுக்கு அரசின் புத்தாண்டு பரிசாக டிசம்பர் 31 - ஆம் தேதி முதல் 24 மணி நேரமும் இலவச மின்சாரம் வழங்கப்பட உள்ளது என மாநில மின்வாரியம் அறிவித்துள்ளது . இதுதொடர்பாக மின்வாரியம் வெளியிட்டுள்ள அறிக்கையில் கூறப்பட்டு இருப்பதாவது - வரலாற்று சிறப்பு டிசம்பர் 31 - ஆம் தேதி இரவு முதல் அனைத்து விவசாயிகளுக்கும் இலவச மின்சாரம் வழங்கப்படுகிறது . நாட்டிலேயே முதல் முறையாக விவசாயிகளுக்கு என 24 மணி நேரமும் இலவச மின்சாரம் வழங்கும் மாநிலம் தெலுங்கானா . இது வரலாற்று சிறப்புமிக்க நிகழ்வாகும் . அரசின் இந்த திட்டத்தின் மூலம் பம்ப் செட் வைத்துள்ள 23 லட்சம் விவசாயிகள் பயனடைவார்கள் . இதற்கு தேவையான நடவடிக்கைகளை அரசு எடுத்து வருவதாக அந்த அறிக்கையில் தெரிவிக்கப்பட்டுள்ளது . ஒரே மாநிலம் தெலங்கானாவில் மின்சக்தி துறையில் உள்ள அனைத்து பிரச்சினைகளையும் மீறி , நாட்டில் விவசாய துறையில் 24 மணி நேர மின்சாரம் வழங்கும் ஒரே மாநிலமாக இருப்பதாக முதல் - அமைச்சர் சந்திரசேகர் ராவ் கூறி இருக்கிறார் . மாநிலத்தில் உள்ள விவசாயிகள் தற்போது ஒன்பது மணி நேர மின் விநியோகத்தை பெறுகின்றனர் . 2014 - ஆம் ஆண்டு தேர்தலின்போது 24 மணிநேர விநியோகம் வழங்கப்படும் என்று முதல்வர் கே . சந்திரசேகர் ராவ் வாக்குறுதி அளித்திருந்தார் என்பது குறிப்பிடத்தக்கது .


‘96 படக்கதை என் உதவியாளர் சுரேஷ் ‘92 என்ற பெயரில் எனக்கு சொன்னது . அதை நான் இயக்கலாம் என்று முடிவெடுத்தபோது பிரேம் அதை ‘96 என்ற பெயரில் திருடிவிட்டார் என்று பொரிந்து தள்ளிய பாரதிராஜா தன்னை போனிலும் அசிங்க அசிங்கமாக திட்டியதாக நேற்று பத்திரிகையாளர்களை அழைத்து நீலிக்கண்ணீர் வடித்தார் இயக்குநர் பிரேம் . அதற்கு ஆதாரமாக துண்டு துண்டாக எழுதிவைத்திருந்த தனது ஸ்கிரிப்ட் பேப்பர்களையும் ஒவ்வொரு பத்திரிகையாளராக விநியோகம் செய்தார் . அவர் யோக்கியர்தான் என்று முழுமையாக நம்பிய மீடியா மக்கள் அவரை முழுமையாக நம்பி பாரதிராஜாவுக்கு எதிராகவும் , பிரேமுக்கு ஆதரவாகவும் வெளியிட்டனர் . ஆனால் இன்று இணையங்களில் தென்பட்ட செய்தி ஒன்று மேற்படி இருவரின் யோக்கியதைகளையும் புட்டுப்புட்டு வைக்கிறது . ‘96 படமே முழுக்க முழுக்க ‘பிஃபோர் சன்ரைஸ்’ என்கிற படத்தின் அப்பட்டமான காப்பி . ரிச்சர்ட் லிங்க்லேட்டர் , கிம் கிரிசன் ஆகிய இருவர் இணைந்து இப்படத்தின் கதை , திரைக்கதையை எழுதியிருக்கிறார்கள் . ஆனால் துரதிர்ஷ்டவசமாக பாரதிராஜா ரிச்சர்ட் லிங்லேட்டர் ஆகவும் , பிரேம் கிம் கிரிசனாகவும் மாறி ஊடகங்களையும் , தமிழ் ஜனங்களையும் ஏமாற்றிக்கொண்டிருக்கிறார்கள் .


இந்தியா – ஆப்கானிஸ்தான் இடையே பெங்களூருவில் நடந்த டெஸ்ட் கிரிக்கெட் போட்டியில் வெற்றி பெற்ற இந்திய அணியின் கேப்டன் ரஹானே , ஆப்கானிஸ்தான் அணி வீரர்களையும் அழைத்து வெற்றிக் கோப்பையுடன் புகைப்படம் எடுத்துக் கொண்டார் . சர்வதேச ஒருநாள் மற்றும் டி20 கிரிக்கெட் போட்டிகளில் சிறப்பாக விளையாடி வரும் ஆப்கானிஸ்தான் அணிக்கு , டெஸ்ட் போட்டியில் விளையாட ஐசிசி கடந்த ஆண்டு அங்கீகாரம் அளித்தது . அதைத்தொடர்ந்து , ஆப்கானிஸ்தான் அணி தனது முதல் டெஸ்ட் போட்டியில் , தரவரிசையில் முதல் இடத்தில் இருக்கும் இந்தியாவை எதிர்கொண்டது . பெங்களூருவில் நடைபெற்ற வரலாற்றுச் சிறப்புமிக்க இந்த போட்டியில் , முதலில் பேட்டிங் செய்த இந்திய அணி முதல் இன்னிங்சில் 474 ரன்கள் குவித்தது . இந்திய அணியில் விஜய் 107 , தவான் 105 , பாண்டியா 71 , ராகுல் 54 ரன்கள் எடுத்தனர் . இதையடுத்து பேட்டிங் செய்த ஆப்கானிஸ்தான் அணி , முதல் இன்னிங்ஸில் 109 ரன்களுக்கும் , 2 - வது இன்னிங்ஸில் 103 ரன்களுக்கும் ஆல் - அவுட் ஆனது . இதன்மூலம் , இந்தியா ஒரு இன்னிங்ஸ் மற்றும் 262 ரன்கள் வித்தியாசத்தில் வெற்றி பெற்று சாதனைப் படைத்தது . இந்த போட்டி இரண்டு நாள் மட்டுமே நீடித்தது . இந்நிலையில் போட்டி முடிந்த உடன் இந்திய அணிக்கு வெற்றி கோப்பை வழங்கப்பட்டது . கோப்பை வழங்கும் நிகழ்ச்சியில் , இந்திய வீரர்கள் கோப்பையுடன் புகைப்படத்திற்கு போஸ் கொடுக்க நின்றனர் . அப்போது , இந்திய அணியின் கேப்டன் ரஹானே ஆப்கானிஸ்தான் அணியினரை அழைத்து , அவர்களையும் கோப்பையுடன் புகைப்படம் எடுக்க வைத்தார் . இதனால் ஆப்கானிஸ்தான் வீரர்களும் , ரசிகர்களும் மிகுந்த மகிழ்ச்சியடைந்தனர் . போட்டி என்பதையும் தாண்டி , முதல் போட்டியை விளையாடிய ஆப்கானிஸ்தானை பாராட்டும் வகையிலும் , நட்புறவை வெளிப்படுத்தும் வகையிலும் செயல்பட்ட ரஹானேவை பலரும் பாராட்டி வருகின்றனர் .


சாம்பியன்ஸ் கோப்பை கிரிக்கெட் போட்டித் தொடரில் பாகிஸ்தான் அணி அணிக்கு எதிரான ஆட்டத்தில் இந்திய அணி 124 ரன்கள் வித்தியாசத்தில் வெற்றிபெற்றதை நாடு முழுவதும் உள்ள கிரிக்கெட் ரசிகர்கள் கோலாகலமாகக் கொண்டாடினர் . சாம்பியன்ஸ் கோப்பை கிரிக்கெட் தொடர் இங்கிலாந்து நாட்டில் ஜூன் 1 முதல் 18 வரை நடைபெறுகிறது . இத்தொடரில் இந்தியா பாகிஸ்தான் அணிகள் மோதும் போட்டி நேற்று நடைபெற்று நடைபெற்றது . . பிர்மிங்ஹாமில் உள்ள எட்க்பாஸ்டன் மைதானத்தில் நடைபெற்ற இந்த ஆட்டத்தைப் சச்சின் டெண்டுல்கர் உள்ளிட்ட கிரிக்கெட் பிரபலங்களுடன் நடிகர் தனுஷ் , விஜய் மல்லையா உள்ளிட்டோர் கண்டு ரசித்தனர் . இப்போட்டியிங் இந்திய அணி முதலில் பேட்டிங் செய்து 3 விக்கெட்டுகளை மட்டுமே இழந்து 319 ரன்கள் குவித்தது . பின் டக்வொர்த் லீவிஸ் முறையில் 41 ஓவர்களில் 289 ரன்கள் எடுத்தால் வெற்றி என்ற இலக்குடன் ஆடிய பாகிஸ்தான் அணி 164 ரன்களுக்கு எல்லா விக்கெட்டுகளையும் பறிகொடுத்து பரிதாபமாக தோற்றது . 124 ரன்கள் விதிதியாசத்தில் வெற்றி பெற்ற இந்திய அணி மீண்டும் பாகிஸ்தான் அணியை மண்ணைக் கவ்வ வைத்தது . அதிரடியாக விளையாடிய யுவராஜ் சிங் ஆட்டநாயகன் விருதை வென்றார் . சாம்பியன்ஸ் டிராபி தொடரில் இந்திய அணி தனது முதல் ஆட்டத்தை வெற்றியுடன் தொடங்கியுள்ளது . இந்த வெற்றியை இந்தியா முழுவதும் பல்வேறு பகுதிகளில் உள்ள கிரிக்கெட் ரசிகர்கள் பட்டாசு வெடித்தும் இனிப்பு வழங்கியும் கொண்டாடினர் .


நடிகை வரலட்சுமி வயசுக்கு வந்த நாள் முதல் , நேற்று ஆந்திராவில் ‘சண்டக்கோழி 2’ சக்சஸ் மீட் நடந்த இந்த நாள் வரை , விஷால் தொடர்ந்து எதிர்கொண்டுவரும் மாரத்தான் கேள்வி ‘நீங்களும் வரலட்சுமியின் எப்ப கல்யாணம் பண்ணிக்கப்போறீங்க ? ’ என்பதுதான் . பாவம் . . . விஷாலும் வரலட்சுமியும் பால்ய பருவத்திலிருந்தே கொஞ்சம் பாசத்துடன் பழகி வருவதால் இருவரும் நீண்ட நெடுங்காலமாக இக்கேள்வியை எதிர்கொண்டு வருகின்றனர் . கடைசியாக சுமார் 48 மணி நேரத்திற்கு முன்பு 567 தடவையாக ‘விஷாலை திருமணம் செய்துகொள்வீர்களா என்ற கேள்விக்கு ’இல்லை அவருக்கு ஒரு நல்ல மணப்பெண்ணைத் தேடிக்கொண்டிருக்கிறேன்’ என்று கொஞ்சமும் சலிக்காமல் பதிலளித்திருந்தார் வரு என்கிற வரலட்சுமி . இந்நிலையில் , இன்று ஹைதராபாத்தில் நடந்த ‘சண்டக்கோழி2’ படம் தொடர்பாக நடந்த பத்திரிகையாளர் சந்திப்பில் அதே கேள்வியை 678 வது முறையாக எதிர்கொண்ட விஷால் , ’ எனது மனதுக்கு நெருக்கமானவர் வரலட்சுமி . நானும் எனது மனதுக்கு நெருக்கமான ஒருவரைத்தான் திருமணம் செய்வது என்று முடிவெடுத்திருக்கிறேன் . ஆனால் அந்த மனதுக்கு நெருக்கமானவர் வரலட்சுமிதானா என்பதை இப்போதைக்கு சொல்லமுடியாது’ என்று சஸ்பென்ஸ் வைத்திருக்கிறார் . என்ன சொல்றதுன்னு தோணலை . இந்த செய்திக்கு ஒரு சரியான கமெண்ட் வழங்கும்படி ஐயா கவுண்டமணி அவர்களை எங்கிருந்தாலும் மேடைக்கு வரும்படி அழைக்கிறோம் .


இந்திய அணியின் கேப்டன் கோலியின் கேப்டன்ஷிப் குறித்து பாகிஸ்தான் முன்னாள் கேப்டன் ஷாகித் அஃப்ரிடி கருத்து தெரிவித்துள்ளார் . கோலியின் கேப்டன்ஷிப் மீதான விமர்சனங்களும் சந்தேகங்களும் எழுந்த நிலையில் , கங்குலி உள்ளிட்ட சிலர் கோலிக்கு ஆதரவாக குரல் கொடுத்தனர் . நெருக்கடியான நிலையையும் கூலாக எதிர்கொள்ளும் தோனிக்கு நேரெதினாவர் கோலி . களத்தில் ஆக்ரோஷமாகவே இருப்பார் கோலி . அது அவருடைய அணுகுமுறையாக இருந்தாலும்கூட , அதற்கு பலர் எதிர்ப்பு தெரிவித்தனர் . தென்னாப்பிரிக்காவுக்கு எதிரான முதல் இரண்டு டெஸ்ட் போட்டிகளில் தோல்வியடைந்த போது கோலி மீது பல விமர்சனங்கள் எழுந்தன . கோலியை கட்டுப்படுத்தும் திறன் வாய்ந்த பயிற்சியாளர் தேவை , பிசிசிஐ - யில் கோலியின் ஆதிக்கத்தை கட்டுப்படுத்த வேண்டும் உள்ளிட்ட விமர்சனங்கள் எழுந்தன . ஆனால் , தன் மீதான விமர்சனங்களுக்கு எல்லாம் , தனது பேட்டிங்காலும் முதல் மூன்று ஒருநாள் போட்டிகளிலும் தென்னாப்பிரிக்காவை வீழ்த்தி அபார வெற்றிகளை பதிவு செய்தும் பதிலடி கொடுத்தார் கோலி . இதையடுத்து ஒருநாள் போட்டிகளில் இந்திய அணியின் அபார ஆட்டமும் கோலியின் சிறப்பான பேட்டிங்கும் பாராட்டுகளை குவித்து வருகிறது . இந்நிலையில் , கோலியின் கேப்டன்ஷிப் குறித்து பாகிஸ்தான் அணியின் முன்னாள் கேப்டன் ஷாகித் அஃப்ரிடி கருத்து தெரிவித்துள்ளார் . இதுதொடர்பாக பேசியுள்ள அஃப்ரிடி , இந்திய அணியை கோலி அடுத்த லெவலுக்கு எடுத்து சென்றுள்ளார் . தோனி மிகவும் கூலான மனிதர் ; அவருடைய தலைமை வேறு மாதிரி இருக்கும் . ஆனால் கோலி , ஒரு கேப்டனாக ஆக்ரோஷமாக செயல்படுகிறார் . அது இந்திய அணிக்கும் இளம் வீரர்களுக்கும் பயனுள்ளதாக இருக்கிறது என அஃப்ரிடி கருத்து தெரிவித்துள்ளார் .


கடைசி நேரத்தில் விக்கெட்டுகள் விழுந்து கொண்டிருக்கும்போது அடித்து ஆடுவது கடினம் . அதனால்தான் தோனி அடித்து ஆடவில்லை . அவர் செய்தது சரிதான் என இந்திய அணியின் உதவி பயிற்சியாளர் சஞ்சய் பங்கார் தோனிக்கு ஆதரவு தெரிவித்துள்ளார் . இந்தியா இங்கிலாந்து அணிகளுக்கு இடையே லண்டன் லார்ட்ஸ் மைதானத்தில் நடந்த இரண்டாவது ஒருநாள் போட்டியில் , 323 ரன்கள் என்ற இலக்குடன் இந்திய அணி ஆடியது . முதல் மூன்று விக்கெட்டுகளை தொடக்கத்திலேயே இழந்த இந்திய அணியை கோலியும் ரெய்னாவும் மீட்டெடுத்தனர் . 27 ஓவரில் 140 ரன்களுக்கு 4 விக்கெட்டை இழந்தது இந்திய அணி . இப்படியான இக்கட்டான சூழலில் களமிறங்கிய தோனி , 47வது ஓவர் வரை களத்தில் நின்றார் . 20 ஓவர்கள் களத்தில் நின்ற தோனி , அடித்து ஆடவேயில்லை . மந்தமாக ஆடிய தோனி , வெற்றி இலக்கை விரட்ட முற்படவேயில்லை . இங்கிலாந்து பவுலிங்கை அடித்து ஆட தோனி முயற்சிக்கவே இல்லாதது ரசிகர்களுக்கு பேரதிர்ச்சியாக இருந்தது . 59 பந்துகளுக்கு 37 ரன்கள் மட்டுமே எடுத்தார் . தோனி இப்போது அடிப்பார் , இப்போது அடிப்பார் என எதிர்பார்த்த ரசிகர்களுக்கு ஏமாற்றமே மிஞ்சியது . தோனியின் மந்தமான ஆட்டத்தால் அதிருப்தியடைந்த ரசிகர்களில் ஒரு பகுதியினர் , தோனியை சத்தமிட்டு கிண்டல் செய்து விமர்சித்தனர் . தோனி மீதான விமர்சனம் தொடர்பாக கருத்து தெரிவித்த கேப்டன் கோலி , தோனி எப்போதெல்லாம் அவரது பாணியில் ஆடமுடியாமல் போகிறதோ அப்போதெல்லாம் விமர்சனங்கள் எழுகின்றன . ஆட்டத்தை வெற்றிகரமாக முடித்துக்கொடுத்தால் , சிறந்த ஃபினிஷர் என்று புகழ்பவர்கள் , வெற்றிகரமாக முடிக்காவிட்டால் தோனியை தூற்றுகின்றனர் . இது துரதிர்ஷ்டவசமானது என தெரிவித்திருந்தார் . இந்நிலையில் , தோனி ஆடிய விதம் குறித்து கருத்து தெரிவித்துள்ள இந்திய அணியின் உதவி பயிற்சியாளர் சஞ்சய் பங்கார் , இந்திய அணி விக்கெட்டுகளை இழந்துகொண்டிருந்த நிலையில் , தோனி நிலைத்து நின்று ஆடினார் . தோனி அடித்து ஆட முற்படும்போதெல்லாம் இந்திய அணி , ரெய்யா , பாண்டியா என விக்கெட்டுகளை இழந்துகொண்டிருந்தது . அதனால் அவரால் அடித்து ஆடமுடியவில்லை . 40 ஓவர்கள் வரை அவருக்கு பார்ட்னர்ஷிப் அமையவில்லை . கடைசி நேரத்தில் விக்கெட்டுகள் சரியும் போது அடித்து ஆடுவது கடினம் . அதனால் தோனி அடித்து ஆடவில்லை . அவர் செய்தது சரிதான் என சஞ்சய் பங்கார் ஆதரவு தெரிவித்துள்ளார் .


கடந்த சில நாட்களுக்கு முன் செய்தியாளர்களை சந்தித்த நடிகர் கமல் , தமிழக அரசியலில் ஊழல் பெருகிவிட்டது என கருத்து தெரிவித்தார் . இதற்கு ஆளுங்கட்சி அமைச்சர்கள் , எம்எல்ஏக்கள் மத்தியில் பெரும் சர்ச்சையை ஏற்படுத்தியது . இதையடுத்து ஜெயகுமார் , செல்லூர் ராஜு , சி . வி . சண்முகம் உள்ளிட்ட அமைச்சர்கள் கடும் கண்டனம் தெரிவித்தனர் . கமல் மீது வழக்கு தொடருவதாகவும் , அவர் சேர்த்து வைத்துள்ள சொத்துக்களுக்கு கணக்கு உள்ளதா எனவும் கேள்வி எழுப்பினர் . இந்த பனிப்போர் தொடர்ந்து வருகிறது . இந்நிலையில் , நடிகர் கமல் , தனது டுவிட்டர் பக்கத்தில் , ஒரு கருத்தை வெளியிட்டார் . அதில் தனது ரசிகர்களும் , பொதுமக்களும் ஆளுங்கட்சியினர் , அமைச்சர் முதல் அடிமட்ட தொண்டர்கள் வரை அனைத்து ஆதாரங்களையும் திரட்டி , புகார்களை அனுப்பும்படி வேண்டுகோள் விடுத்து கூறியுள்ளார் . அந்த அறிக்கையில் ‘‘ஊழலே இல்லை நிரூபி பாப்போம்னு அமைச்சர் கேட்டார்ல ? . ஊழல் இருக்குன்னா எழுதி அனுப்பிடுங்க . கார்டு , கவர்ல , கடுதாசில வேணாம் . கிழிச்சு போட்டுட்டு போயிட்டே இருப்பாங்க . டிஜிட்டல் யுகம் இது . டிஜிட்டலா பதிவு செய்ங்க . ஆனா மரியாத தவறாம அத செய்யுங்க’ . என குறிப்பிட்டு இருந்தார் . மேலும் , புகார்கள் குறித்து அனுப்ப வேண்டிய துறை சார்ந்த அமைச்சர்கள் முகவரிஃ http : / / www . tn . gov . in / ministerslist என இணையதள முகவரியையும் குறிப்பிட்டு கூறியுள்ளார் . இதை தொடர்ந்து , அமைச்சர்கள் முதல் , வார்டு கவுன்சிலர்கள் வரை தற்போது பதவியில் இருக்கும் பிரதிநிதி , இருந்தவர்கள் என அனைத்து தரப்பினரும் செய்த ஊழல்கள் பற்றி பொதுமக்கள் ஆதாரத்துடன் தகவல்களை சேகரிக்க தொடங்கிவிட்டனர் . இதனால் , ஆளுங்கட்சியினர் பெரும் அதிர்ச்சியில் உறைந்து போய்விட்டனர் . குறிப்பாக கவுன்சிலர்கள் சார்பில் சாலை அமைப்பது , உள்ளாட்சி அமைப்புகள் சார்பில் நடந்த மக்கள் பணி , அதற்கான செலவுகள் உள்பட அனைத்து தகவல்களையும் திரட்டி வருகின்றனர் . ஏற்கனவே பல அணிகளாக உள்ள அதிமுகவினர் , உள்ளாட்சி தேர்தலை சந்திக்க தயங்கி வருகின்றனர் . இந்த நேரத்தில் , அரசியல் பிரதிநிதிகளை பற்றிய புகார்களை அனுப்பினால் , அவர்களுக்கு சீட் கிடைக்குமா , மக்களின் கேள்விகளுக்கு எதுபோன்ற நடவடிக்கைகள் எடுக்கப்படும் என அச்சத்தில் உள்ளனர் .


தனது டிரைவரை தொழில் பார்ட்னராக வைத்துக்கொண்டு போதைப்பொருள் விற்பனை செய்து வந்த முன்னணி கேரள நடிகை அஸ்வதி பாபுவை நேற்று கொச்சி போலீஸார் அதிரடியாகக் கைது செய்தனர் . திருவனந்தபுரத்தைச் சேர்ந்தவர் அஸ்வதி பாபு . ’ஸ்வர்ண புருஷன்’ , ‘வெளிப்பாடிண்ட புஸ்தகம்’ உள்பட பல படங்களில் நடித்திருக்கும் அஸ்வதி பாபு கொச்சியில் உள்ள அடுக்குமாடி குடியிருப்பு ஒன்றில் தங்கி , சினிமா மற்றும் டி . வி சீரியல்களில் நடித்துவருகிறார் . இவரது வீட்டில் போதை பொருள் இருப்பதாக திற்காக்கரை போலீசாருக்கு தகவல் கிடைத்தது . இதையடுத்து அவர் வீட்டுக்குச் சென்று நேற்று சோதனை செய்தனர் . அப்போது அங்கு எம்டிஎம்ஏ என்ற போதை பொருள் வைக்கப்பட்டிருந்ததை போலீசார் கண்டுபிடித்தனர் . இந்த போதை மருந்து சினிமா பார்ட்டிகளில் கலந்துகொள்ளும் நடிகர் நடிகைகளுக்கு உற்சாக நேரத்தை அதிகரிக்கப் பயன்படும் அயிட்டம் என்று சொல்லப்படுகிறது . நேற்று மாலை நடக்கவிருந்த ஒரு பார்ட்டிக்காக கஸ்டமர் ஒருவர் இவர்களிடம் போதை மருந்து வாங்க வந்தபோது காத்திருந்த போலிஸார் அஸ்வதியையும் டிரைவரையும் கையும் களவுமாகப் பிடித்தனர் . இதையடுத்து அவர்கள் இருவரும் கைதுசெய்யப்பட்டனர் . விசாரணையில் பெங்களூரில் இருந்து போதைப் பொருளை அவர்கள் ரெகுலராகக் கடத்தி வந்து இங்கு வைத்து விற்று வந்தது தெரியவந்தது . இதில் தொடர்புடையவர்கள் யார் யார் என்பது பற்றி போலீசார் விசாரணை நடத்தி வருகின்றனர் . போதை பொருள் வழக்கில் முன்னணி நடிகை ஒருவர் கைது செய்யப்பட்டிருப்பது கேரளாவில் பரபரப்பை ஏற்படுத்தி இருக்கிறது .


போக்குவரத்து தொழிலாளர்களின் போராட்டம் 6வது நாளாக தீவிரமடைந்து வரும் நிலையில் , அடுத்தகட்ட நடவடிக்கை குறித்து முதலமைச்சர் எடப்பாடி பழனிச்சாமியுடன் போக்குவரத்து துறை அமைச்சர் விஜயபாஸ்கர் ஆலோசனையில் ஈடுபட்டு வருகின்றார் . போக்குவரத்து ஊழியர்களின் ஊதியத்தை 2.57 மடங்கு உயர்த்த வேண்டும் , நிலுவைத் தொகையை வழங்க வேண்டும் , ஓய்வூதியம் மற்றும் பணப்பலன்களை முறையாக வழங்க வேண்டும் உள்ளிட்ட கோரிக்கைகளை வலியுறுத்தி , 6வது நாளாக போக்குவரத்து தொழிற்சங்கங்கள் வேலைநிறுத்த போராட்டம் நடத்தி வருகின்றனர் . போக்குவரத்து ஊழியர்களின் கோரிக்கைகளை நிறைவேற்றும் வரை போராட்டம் தொடரும் என்பதில் தொழிற்சங்கங்கள் உறுதியாக இருக்கின்றன . 6வது நாளாக இன்றும் போக்குவரத்து ஊழியர்களின் வேலைநிறுத்தம் தொடர்கிறது . போராட்டத்தை தீவிரப்படுத்தும் விதமாக தொழிலாளர்கள் இன்று குடும்பத்துடன் போராட்டத்தில் ஈடுபட திட்டமிட்டுள்ளனர் . இதற்கிடையே வேலைநிறுத்தம் தொடர்பாக கருத்து தெரிவித்துள்ள போக்குவரத்து துறை அமைச்சர் எம் . ஆர் . விஜயபாஸ்கர் , போராட்டத்தை கைவிட்டு ஊழியர்கள் இன்று பணிக்கு திரும்பிவிட்டால் அவர்களுக்கு எந்த பிரச்னையும் கிடையாது . இன்று பணிக்கு திரும்பவில்லை எனில் , அவர்கள் மீது துறை ரீதியாக கடுமையான நடவடிக்கை எடுக்கப்படும் என எச்சரித்துள்ளார் . ஆனால் , நீதிமன்றம் , அரசு ஆகியவற்றின் மிரட்டலுக்கோ எச்சரிக்கைக்கோ பயப்படும் அளவில் ஊழியர்கள் இல்லை என்பது உறுதியான அவர்களின் நிலைப்பாட்டின் மூலம் தெரிகிறது . இந்நிலையில் , அடுத்தகட்ட நடவடிக்கை குறித்து முதலமைச்சர் எடப்பாடி பழனிச்சாமியுடன் போக்குவரத்து துறை அமைச்சர் விஜயபாஸ்கர் ஆலோசனையில் ஈடுபட்டு வருகின்றார் .


ஆர் . கே . நகரில் பணப்பட்டுவாடா செய்யும் ஆளுங்கட்சி வேட்பாளர் மதுசூதனனை தேர்தலில் போட்டியிட முடியாத வகையில் தகுதிநீக்கம் செய்ய வேண்டும் என எதிர்க்கட்சித் தலைவர் ஸ்டாலின் வலியுறுத்தியுள்ளார் . ஆர் . கே . நகர் இடைத்தேர்தல் வரும் 21 - ம் தேதி நடைபெற உள்ளது . திமுக , அதிமுக , தினகரன் ஆகிய மூன்று தரப்பு தீவிர பிரசாரத்தில் ஈடுபட்டுள்ளன . ஆர் . கே . நகரில் பணப்பட்டுவாடாவைத் தடுக்க தேர்தல் ஆணையம் பல்வேறு நடவடிக்கைகளை எடுத்த போதிலும் , அதையும் மீறி பணப்பட்டுவாடா நடந்துவருகிறது . துணை ராணுவப்படையினர் , தேர்தல் பார்வையாளர்கள் , பறக்கும்படையினர் , போலீசார் என இத்தனை கண்காணிப்புகளையும் மீறி பணப்பட்டுவாடா நடைபெறுகிறது . ஆளுங்கட்சி பணப்பட்டுவாடா செய்வதற்கு போலீசாரும் தேர்தல் அதிகாரிகளும் உடந்தையாக இருப்பதாக திமுகவும் தினகரனும் குற்றம்சாட்டுகின்றனர் . பணப்பட்டுவாடா புகார்கள் தொடர்பாக தேர்தல் சிறப்பு அதிகாரி விக்ரம் பத்ரா , அரசியல் கட்சி பிரதிநிதிகளை தனித்தனியாக சந்தித்து ஆலோசனை நடத்தினார் . அப்போது , ஆளும் அதிமுகவினரும் தினகரன் தரப்பும் பணப்பட்டுவாடா செய்வதாக திமுக சார்பில் புகார் அளிக்கப்பட்டது . நேற்றைய முன் தினம் ஒரே நாளில் 100 கோடி ரூபாயை அதிமுகவினர் பட்டுவாடா செய்ததாகவும் அதற்கான வீடியோ ஆதாரங்களுடன் விக்ரம் பத்ராவிடம் புகார் கூறியுள்ளதாகவும் ஸ்டாலின் தெரிவித்திருந்தார் . இந்நிலையில் , இன்று செய்தியாளர்களிடம் பேசிய ஸ்டாலின் , ஆளுங்கட்சியான அதிமுகவும் தினகரன் தரப்பும் கோடி கோடியாக பட்டுவாடா செய்துவருகின்றனர் என குற்றம்சாட்டினார் . அதிமுக பணப்பட்டுவாடா செய்ததை வீடியோ ஆதாரங்களுடன் சிறப்பு தேர்தல் அதிகாரி விக்ரம் பத்ராவிடம் புகார் கூறியுள்ளதாகவும் எனவே அவர்கள் மீது உரிய நடவடிக்கை எடுக்க வேண்டும் எனவும் வலியுறுத்தினார் . மேலும் பணப்பட்டுவாடா செய்யும் அதிமுக வேட்பாளர் மதுசூதனனை தேர்தலில் போட்டியிட முடியாத வகையில் தகுதிநீக்கம் செய்ய வேண்டும் என ஸ்டாலின் வலியுறுத்தினார் .


சின்னத்திரை “தெய்வமகள்” நாடகத்தில் வில்லியாக வரும் காயத்ரிக்கு பேனர் , கட் அவுட் வைத்து ரசிகர் மன்றம் தொடங்கி அலறவிட்டுள்ளனர் ரசிகர்கள் . பிரபல தொலைக்காட்சியில் , சனிக்கிழமை கூட நம்மை வேறு எந்த தொலைக்காட்சிப் பக்கமும் போகவிடாமல் ஒளிபரப்பாகும் தெய்வமகள் சீரியல் தற்போது நல்லா ஓடிக்கொண்டிருக்கிறது . சீரியலோட கதைக்குள் நாம் செல்ல வேண்டாம் . அப்படி போனால் , அந்த சீரியல் ஊரு சமூக சீர்கேடு என்பதை சொல்ல வேண்டி இருக்கும் . பொதுவாக 99.9 சதவீத தொலைக்காட்சி சீரியல்கள் சமூக சீர்கேட்டை தான் உண்டாக்குகிறது . அதான் அதுக்குள்ள போக வேண்டாம் . இதில் , வில்லியாக நடிக்கும் காயத்ரிக்கு தற்போது ரசிகர் பட்டாளம் அதிகரித்து வருகின்றனர் . காய்த்ரிக்கு பிளெக்ஸ் வைப்பது , பேனர்கள் வைப்பது என்று அட்டூழியம் செய்து வருகின்றனர் . தெய்வமகள் சீரியலில் ஜெய்ஹிந்த் விலாஸின் மூத்த மருமகள் காயத்ரி . இவரின் கிரிமினலான வில்லத்தனத்தால் அட்ராக்ட் ஆகி சமூக வலைதளங்களில் ரசிகர்கள் பட்டாளம் உருவாகி வருகிறது . அவரது புகைப்படங்களை பதிவிட்டு பாராட்டு மழை பொலிந்து வருகின்றனர் . அதோடு அல்லாமல் , அண்ணியாரின் விழுதுகள் என்று போட்டு காயத்ரி நற்பனி மன்றம் சார்பில் பேனர் வைத்துள்ளனர் இந்த ரசிகர்கள் . சினிமா நடிகர் மற்றும் நடிகைகளுக்கு பேனர்கள் வைத்த காலம் போய் , தற்போது டிவி நடிகைகளுக்கும் பேனர் வைத்து சமூக அக்கறையை காட்டியுள்ளனர் இந்த ரசிகர்கள் .


குன்மிங் ஓபன் ஏடிபி சேலஞ்சர் டென்னிஸ் போட்டியில் இந்தியாவின் பிரஜனேஷ் கன்னேஸ்வன் முதல்முறையாக சேலஞ்சர் பட்டம் வென்று அசத்தினார் . குன்மிங் ஓபன் ஏடிபி சேலஞ்சர் டென்னிஸ் போட்டி சீனாவின் அன்னிங் நகரில் நடைபெற்றது . இந்தப் போட்டியின் இறுதிச்சுற்றில் , உலகின் 260 - ஆம் நிலை வீரரான பிரஜனேஷ் - உலகின் 229 - ஆம் நிலை வீரரான எகிப்தின் முகமது சஃப்வத்தை சந்தித்தார் . விறுவிறுப்பான இந்த ஆட்டத்தில் இந்தியாவின் பிரஜனேஷ் 5 - 7,6 - 3,6 - 1 என்ற செட் கணக்கில் வெற்றி பெற்றார் . இந்த வெற்றியின் மூலமாக 125 தரவரிசை புள்ளிகள் பெற்ற பிரஜனேஷ் , இன்று வெளியாகும் புதிய தரவரிசையின்போது உலகின் முதல் 200 இடங்களுக்குள்ளாக முன்னேறுவார் . அவர் 175 - வது இடத்துக்கு வர வாய்ப்புகள் அதிகம் . அதேபோன்று ஒற்றையர் தரவரிசையில் இதுவரை யூகி பாம்ப்ரி 83 - வது இடத்திலும் , ராம்குமார் ராமநாதன் 115 - வது இடத்திலும் இருப்பது குறிப்பிடத்தக்கது . சேலஞ்சர் போட்டிகளில் பிரஜனேஷ் இறுதிச்சுற்றுக்கு முன்னேறியது இது 2 - வது முறையாகும் . முன்னதாக , கடந்த 2016 - இல் புணேயில் நடைபெற்ற போட்டியில் இறுதிச்சுற்றுக்கு முன்னேறி , அதில் வீழ்ந்திருந்தார் .


ராகுலுக்கு பதில் மரியாதை செய்ய விரும்பி , தேவையில்லாமல் கூட்டணியின் பிற கட்சி தலைவர்களின் கடும் கோபத்துக்கு ஆளாகிவிட்டார் ஸ்டாலின் ! என்கிறார்கள் நமது வட இந்திய அரசியல் சோர்ஸ்கள் . என்னவாம் ? . . . என்னதான் தி . மு . க . வுடன் கூட்டணியில் இருந்தாலும் , ஸ்டாலினை இந்திராகாந்தி முதல் ராகுல் காந்திவரை மூன்று தலைமுறைக்குமே ஆகாது ! என்பதையும் , ஆனால் மோடியை வீழ்த்தியாக வேண்டிய இக்கட்டான சூழ்நிலையும் , காலப்போக்கில் மனிதர்களின் மனதில் ஏற்படும் தலைகீழ் மாற்றங்களாக திடீரென சோனியாவும் , ராகுலும் ஸ்டாலினை ஆதரிக்க துவங்கிவிட்டார்கள் என்பதையும் ! அதன் காரணங்கள் , பின்னணிகள் எல்லாவற்றையும் கடந்த சில நாட்களாகவே நமது ஏஸியாநெட் தமிழ் இணையதளம் மிக நுணுக்கமாக பதிவு செய்து வருகிறது . மோடிக்கு எதிராக இந்த மெகா கூட்டணியை உருவாக்குவதில் பெரும் முனைப்பு காட்டும் சந்திரபாபு நாயுடுவுக்கு , ராகுல் - ஸ்டாலின் இருவரின் இந்த திடீர் பிணைப்பு அவ்வளவாக பிடிக்கவில்லை ! என்பதையும் எழுதியிருந்தோம் . இந்நிலையில் , கடந்த ஞாயிறன்று சென்னையில் கருணாநிதி சிலைதிறப்பு விழா பொதுக்கூட்ட மேடையில் ராகுல்காந்தியை பிரதமர் வேட்பாளராக ஸ்டாலின் தடாலடியாக முன்மொழிந்து , சோனியா உள்ளிட்ட காங்கிரஸ் தலைகளுக்கு இன்ப அதிர்ச்சியை தந்தார் . ராகுலுக்கும் இது செம்ம குஷிதான் . இந்த புதிய நட்பின் சந்தோஷ நீட்சியாக ராகுல் மற்றும் சோனியாவை விமான நிலையம் சென்று வழியனுப்பிவிட்டு இரவில் வீடு திரும்பிய ஸ்டாலின் , மறுநாள் அதிகாலையில் எழுந்து ராஜஸ்தானில் காங்கிரஸ் முதல்வர் பதவியேற்பு விழாவுக்கு பறந்து சென்று , ராகுலுடன் ஒட்டிக் கொண்டார் . பேருந்து பயணம் , செல்ஃபி என்று தேசத்தையே தெறிக்கவிட்டது இந்த திட்டி ஃப்ரெண்ட்ஷிப் . இந்த சந்தோஷங்கள் ஒருபுறமிருக்க , காங்கிரஸ் தலைமையிலான கூட்டணிக்குள் ஸ்டாலினை மையப்படுத்தி பெரும் புகைச்சல் எழுந்துள்ளது . அதாவது ‘யாரை கேட்டு ராகுலை பிரதமர் வேட்பாளராக ஸ்டாலின் அறிவித்தார் ? ’ என்று மம்தா , நாயுடு , அகிலேஷ் யாதவ் , யெச்சூரி உள்ளிட்ட தலைவர்களின் ஆதரவாளர்கள் பெரும் கொந்தளிப்பை காட்ட துவங்கினார்களாம் . துவக்கத்தில் மம்தா அலட்டிக் கொள்ளவில்லை , ஆனால் ரெண்டாவது நாளில் அவரே வெளிப்படையாக கூட்டணியின் பிற தலைவர்களிடம் . . . . ’யஹ் அச்சா நஹி ஹை’ ( இது சரியானதில்லை ) என்று கோபப்பட்டுவிட்டாராம் . அதிருப்தி தலைவர்களின் ஆதங்கம் என்னவென்றால் , ’ஒரு பொது பிரச்னைக்காக நாம் கூடி நிற்கிறோம் . நமது எதிரி சர்வாதிகார தொனியிலான மோடி எனும் பிரதமர் . அந்த பதவியிலுள்ள நபரை வீழ்த்திட நாம் இணைந்துள்ள நிலையில் அதே பதவிக்கு நம்மில் ஒருவரை எந்த ஆலோசனையும் , முன் அனுமதியும் இல்லாமல் மிஸ்டர் . ஸ்டாலின் எப்படி இப்படி அறிவித்தார் ? ” என்று கேட்டாராம் . வேறு சில தலைவர்களோ . . . ”தமிழக அரசியல்வாதிகளே இப்படித்தான் எதற்கெடுத்தாலும் உணர்ச்சிவசப்பட்டு வார்த்தைகளை கொடிவிடுவார்கள் . ஆத்திரமோ , அழுகையோ , மகிழ்ச்சியோ ! எதையுமே மறைத்து வைக்க அவர்களுக்கு தெரியாது . ஆனால் தேசிய அரசியலில் இந்த போக்கு சரி கிடையாது . நேஷனல் பாலிடிக்ஸுக்கு புதியவரான ஸ்டாலின் இனியாவது உணர்வுகளைக் கட்டுப்படுத்திக் கொண்டு , பொது நன்மை கருதியும் , பொது கருத்தை கவனத்தில் கொண்டும் பேச வேண்டும் . இது இன்னும் தொடர்ந்தால் நாங்கள் வேறு வகையில் சிந்திக்க வேண்டியிருக்கும் . ” என்று குமுறியுள்ளனர் . இந்த விமர்சனங்கள் அனைத்தும் அப்படியே ராகுல் மற்றும் ஸ்டாலினின் கவனத்துக்கு பாஸ் ஆகிவிட்டது . ஆனால் ஸ்டாலின் தரப்போ ‘எப்படி பார்த்தாலும் கூட்டணியின் தலைமை கட்சியான காங்கிரஸின் தலைவர் ராகுல்காந்திதான் பிரதமர் வேட்பாளர் . நாளை எல்லோரும் ஒப்புக்கொண்டு சொல்வதை , தளபதி இன்றே சொல்லிவிட்டார் . இதிலென்ன தப்பிருக்கிறது ? ” என்கிறார்கள் . ராகுலோ ’நண்பேன் டா ! ’ என்று குஷியோ குஷியில் இருக்கிறார் .


சர்ச்சைகளுக்கு பெயர்போன ஸ்ரீசாந்த் , இந்தி பிக்பாஸ் நிகழ்ச்சியில் , தான் ஹர்பஜன் சிங்கிடம் அறை வாங்கியது குறித்து மனம் திறந்து பேசியுள்ளார் . 2008ம் ஆண்டு தொடங்கப்பட்ட ஐபிஎல் தொடர் , அதன் தொடக்க காலத்தில் ரசிகர்களுக்கு பெரும் வியப்புகளையும் ஆச்சரியங்களையும் அளித்து , ரசிகர்களை உற்சாகப்படுத்தியது . எதிரும் புதிருமாக இருந்த எதிரணி வீரர்கள் ஒன்றாக ஆடியது , முறைத்துகொண்ட மற்றும் மோதிக்கொண்ட வீரர்கள் கட்டி தழுவிக்கொண்டது , ஒன்றாக ஆடி நண்பர்களாக இருந்த வீரர்கள் மோதிக்கொண்டது என பெரும் ஆச்சரியங்களை ஐபிஎல் ஆரம்பத்தில் வழங்கியது . 2008ம் ஆண்டு தொடங்கிய ஐபிஎல்லில் முதல் சீசனிலேயே ரசிகர்களுக்கு பேரதிர்ச்சியை ஏற்படுத்திய சம்பவம் என்றால் அது , ஹர்பஜன் சிங் ஸ்ரீசாந்தை அறைந்ததுதான் . 2008 ஐபிஎல்லில் மும்பை இந்தியன்ஸ் அணியில் ஆடிய ஹர்பஜன் சிங் , பஞ்சாப் அணியில் ஆடிய ஸ்ரீசாந்தை கன்னத்தில் அறைய , ஸ்ரீசாந்தோ களத்திலே கண்ணீர் விட்டு அழுதார் . அந்த சமயத்தில் பெரும் பரபரப்பை ஏற்படுத்திய இந்த சம்பவம் , இன்றும் பேசப்படுகிறது . இந்த சம்பவம் குறித்து இந்தி பிக்பாஸ் நிகழ்ச்சியில் கலந்துகொண்டுள்ள ஸ்ரீசாந்த் மனம் திறந்துள்ளார் . சர்ச்சைகளுக்கு பெயர்போன ஸ்ரீசாந்த் , பிக்பாஸ் வீட்டிலும் பல சர்ச்சைகளை சந்தித்தார் . இந்நிலையில் , அந்த நிகழ்ச்சியில் கடந்த வியாழக்கிழமை வெளியான பகுதியில் ஹர்பஜன் சிங்கிடம் அறை வாங்கிய சம்பவம் குறித்து பகிர்ந்த ஸ்ரீசாந்த் , மும்பைக்கு எதிரான போட்டியில் வெற்றி பெற்றதும் ஹர்பஜனை சீண்டும்படியான வார்த்தைகளை நான் கூறியிருக்கக்கூடாது . அதுதான் அவரை கோபமடைய செய்தது . இருப்பினும் ஹர்பஜன் மீது நான் மிகுந்த மரியாதை வைத்திருக்கிறேன் . அந்த சம்பவத்துக்கு பிறகு இருவரும் சந்தித்து எங்களுக்கு இடையேயான பிரச்னையை தீர்த்துக்கொண்டோம் என்று ஸ்ரீசாந்த் மனம் திறந்து பகிர்ந்துள்ளார் .


வெஸ்ட் இண்டீஸ் மற்றும் ஆஸ்திரேலிய அணிக்கு எதிரான டி20 தொடரிலிருந்து தோனி அதிரடியாக நீக்கப்பட்டுள்ளார் . பிசிசிஐ - யின் இந்த அதிரடி நடவடிக்கைக்கான காரணம் வெளிவந்துள்ளது . இந்தியா மற்றும் வெஸ்ட் இண்டீஸ் அணிகளுக்கு இடையேயான ஒருநாள் தொடர் நடந்துவருகிறது . இது முடிந்ததும் வெஸ்ட் இண்டீஸ் அணிக்கு எதிரான மூன்று போட்டிகள் கொண்ட டி20 தொடர் நடக்கிறது . அதற்கு பிறகு அடுத்த மாதம் ஆஸ்திரேலிய அணிக்கு சுற்றுப்பயணம் மேற்கொள்ள உள்ளது . மோசமான ஃபார்மில் இருக்கும் தோனி , வெஸ்ட் இண்டீஸ் மற்றும் ஆஸ்திரேலிய அணிக்கு எதிரான டி20 தொடரிலிருந்து அதிரடியாக நீக்கப்பட்டுள்ளார் . தோனி அதிகபட்சம் அடுத்த ஆண்டு இங்கிலாந்தில் நடக்க உள்ள ஒருநாள் உலக கோப்பை வரை தான் ஆடுவார் . அதன்பின்னர் ஓய்வு பெற்றுவிடுவார் என்று எதிர்பார்க்கப்படுகிறது . அதன்பிறகு 2020ம் ஆண்டு ஆஸ்திரேலியாவில் டி20 உலக கோப்பை நடக்க உள்ளது . எனவே அதில் தோனி ஆடுவதற்கான வாய்ப்பு இல்லை . அப்படியிருக்கும் நிலையில் , டி20 அணியில் தோனி ஆடுவதில் அர்த்தமில்லை . எனவே அவருக்கு பதிலாக ஒரு இளம் வீரருக்கு வாய்ப்பு வழங்கும் வகையில் , தோனி அணியிலிருந்து அதிரடியாக நீக்கப்பட்டு இளம் வீரர் ரிஷப் பண்ட் அணியில் சேர்க்கப்பட்டுள்ளார் . இந்த தகவலை பிசிசிஐ அதிகாரி ஒருவர் தெரிவித்துள்ளார் . மேலும் தோனி இந்த இரண்டு தொடர்களின் 6 போட்டிகளிலிருந்து நீக்கப்பட்டதாலேயே அவரது டி20 கிரிக்கெட் வாழ்க்கை முடிவுக்கு வந்துவிடவில்லை என்று தேர்வுக்குழு தலைவர் எம் . எஸ் . கே . பிரசாத் தெரிவித்துள்ளார் . ஆனால் பிரசாத்தின் கருத்து வெறும் கண் துடைப்புதான் என்பது அனைவருக்கும் தெரியும் .


வாய்க்கு வருவதை எல்லாம் பிதற்றும் பழனிசாமி , முதல்வர் பதவிக்கே தகுதியில்லாதவர் என தினகரன் தெரிவித்துள்ளார் . 10 ஆண்டுகளாக கட்சியில் இல்லாமல் இருந்த தினகரன் , ஜெயலலிதாவின் மறைவிற்குப் பிறகே கட்சிக்கு மீண்டும் வந்தார் . எனவே அவருக்கும் கட்சிக்கும் தொடர்பே கிடையாது என முதல்வர் பழனிசாமி தெரிவித்திருந்தார் . இந்நிலையில் , தஞ்சையில் செய்தியாளர்களிடம் பேசிய தினகரன் , 1999 மக்களவைத் தேர்தலில் எம்பியாக தேர்வானேன் . அதன்பின் , தற்போதைய அமைச்சர்களாக இருக்கும் சிலர் சதி செய்து , எங்கள் குடும்பத்தை ஜெயலலிதாவிடமிருந்து பிரிக்க வேண்டும் என்பதற்காக பொய் குற்றச்சாட்டுகளை ஜெயலலிதாவிடம் கூறினர் . அதை நம்பி , என்மீது பொய் வழக்கு போடப்பட்டது . பழனிசாமி வாய்க்கு வருவதை எல்லாம் பிதற்றுகிறார் . அதிமுக போன்ற பெரிய கட்சியில் எப்போதும் அனைவருக்கும் வாய்ப்பு கிடைத்துவிடாது . அப்படி பார்த்தால் 2001 சட்டமன்ற தேர்தலில் பழனிசாமிக்கு ஏன் சீட் கொடுக்கப்படவில்லை . அப்படியென்றால் அவர் ஒதுக்கப்பட்டுவிட்டார் என்று அர்த்தமா ? வாய்ப்பு கொடுக்கப்படாததாலேயே கட்சியிலிருந்து ஒதுக்கப்பட்டுவிட்டார்கள் என்று அர்த்தமில்லை என தினகரன் தெரிவித்தார் .


இங்கிலாந்து ரசிகர்கள் முன்பதிவு செய்திருந்த அறையை இங்கிலாந்து வீரர்களுக்கு வழங்கிவிட்டு ரசிகர்கள் அலைக்கழிக்கப்பட்டதற்காக இங்கிலாந்து கேப்டன் ஜோ ரூட் ரசிகர்களிடம் தனிப்பட்ட முறையில் மன்னிப்பு கோரினார் . இங்கிலாந்து அணி இலங்கையில் சுற்றுப்பயணம் செய்து கிரிக்கெட் ஆடிவருகிறது . 5 போட்டிகள் கொண்ட ஒருநாள் தொடரை இங்கிலாந்து அணி 3 - 1 என வென்றது . இதையடுத்து 3 போட்டிகள் கொண்ட டெஸ்ட் தொடரில் முதல் இரண்டு போட்டிகள் முடிந்துள்ள நிலையில் , இரண்டிலும் வெற்றி பெற்ற இங்கிலாந்து அணி 2 - 0 என தொடரை வென்றது . இந்நிலையில் , இலங்கையின் கண்டி நகரில் நடந்த இரண்டாவது டெஸ்ட் போட்டி நேற்று முடிந்தது . இந்த போட்டியை காண்பதற்காக பல மாதங்களுக்கு முன்பாகவே இங்கிலாந்து ரசிகர்கள் 100 பேர் , மைதானத்துக்கு அருகே இருக்கும் ஹோட்டல் ஒன்றில் அறைகளை முன்பதிவு செய்தனர் . போட்டியைக் காண ஆவலாக வந்த இங்கிலாந்து ரசிகர்கள் , அந்த ஹோட்டலில் தங்க அனுமதிக்கப்படவில்லை . அவர்கள் செலுத்திய பணத்தை திருப்பி கொடுத்து மைதானத்திலிருந்து 3 கிமீ தொலைவில் உள்ள ஒரு ஹோட்டலில் தங்கவைக்கப்பட்டனர் . இதனால் இங்கிலாந்து ரசிகர்கள் அதிருப்தியடைந்தனர் . இதற்கு காரணம் இலங்கை கிரிக்கெட் வாரியம்தான் . ரசிகர்கள் முன்பதிவு செய்திருந்த ஹோட்டல் அறைகள் முழுவதையும் இங்கிலாந்து வீரர்களை தங்கவைப்பதற்காக மொத்தமாக இலங்கை கிரிக்கெட் வாரியம் கைப்பற்றியது . அதனால்தான் ரசிகர்களை அங்கு தங்கவைக்காமல் வேறு ஒரு ஹோட்டலில் தங்கவைக்கப்பட்டுள்ளனர் . இலங்கை கிரிக்கெட் வாரியத்தின் இந்த செயல் இங்கிலாந்து ரசிகர்களை வெகுவாக பாதித்ததோடு , கோபமும் விரக்தியும் அடைந்தனர் ரசிகர்கள் . இந்த விவகாரம் இங்கிலாந்து வீரர்களுக்கு தெரிவிக்கப்பட்டும் அவர்களால் ஒன்றும் செய்ய முடியவில்லை . ஆனால் தாங்கள் ஆடுவதை பார்க்க ஆவலுடன் வந்த தங்கள் நாட்டு ரசிகர்கள் சிரமமடைந்ததை நினைத்து இங்கிலாந்து வீரர்கள் வருத்தப்பட்டனர் . இதையடுத்து போட்டியின் இரண்டாவது நாள் ஆட்டத்தின் போது உணவு இடைவேளையின் போது இங்கிலாந்து கேப்டன் ஜோ ரூட் மற்றும் வீரர்கள் அனைவரும் அந்த 100 ரசிகர்களையும் சந்தித்து மன்னிப்பு கேட்டனர் . மேலும் தங்களின் நிலையை கூறி வருத்தமும் தெரிவித்தனர் . இங்கிலாந்து கேப்டன் ஜோ ரூட்டின் செயலை கண்டு ரசிகர்கள் நெகிழ்ந்து பாராட்டினர் . அத்துடன் நிறுத்தாமல் தானே எழுதிய மன்னிப்பு கடித்தத்தை 100 பேரிடமும் கொடுத்துள்ளார் ஜோ ரூட் . ரூட்டின் பெருந்தன்மையான இந்த செயலுக்கு இந்திய அணியின் அதிரடி வீரர் ரோஹித் சர்மா பாராட்டு தெரிவித்துள்ளார் .


தமிழக மீனவர்கள் பிரச்சனைகளை கமல் கையில் எடுத்துள்ளதால் எங்கள் பிரச்சனை உலக அளவில் பேசப்படும் என்று மீனவர்வர்கள் சங்க பிரநிதிபோஸ் கூறியுள்ளார் நடிகர் கமல்ஹாசன் தீவிர அரசியலில் களமிறங்க இருக்கிறார் . இன்று ராமேசுவரத்தில் உள்ள மறைந்த அப்துல்கலாம் வீட்டில் இருந்து கமல் தனது அரசியல் பயணத்தை தொடங்க உள்ளதாக ஏற்கனவே அறிவித்திருந்தார் . அதன்படி கமலஹாசன் நேற்று விமானம் மூலம் சென்னையில் இருந்து மதுரை சென்றார் . அங்கிருந்து அவர் சாலை வழியாக ராமேஸ்வரம் சென்றடைந்தார் . அங்கு கமலுக்கு சிறப்பான வரவேற்பு அளிக்கப்பட்டது . இதைத் தொடர்ந்து இன்று காலை சரியாக 7.35 மணிக்கு முன்னாள் குடியரசுத் தலைவர் அப்துல் கலாம் , வீட்டிற்கு சென்றார் . அவரை அப்துல் கலாமின் பேரன் சலீம் வரவேற்று அமர வைத்தார் . அப்துல் கலாமின் சகோரர் முத்து மீரான் மரைக்காயர் கமலஹாசனை வரவேற்றார் . அவரிடம் கமல்ஹாசன் ஆசி பெற்றார் . இதைனையடுத்து முத்து மீரான் மரைக்காயரின் மனைவி மற்றும் உறவினர்கள் கமலுக்கு அறிமுகம் செய்து வைக்கப்படடார் . தனியார் விடுதியில் கமலை சந்தித்த மீனவர்கள் சங்க பிரநிதிகள் கோரிக்கை மனு அளித்தனர் . கலந்துரையாடல் ரத்தானதால் செய்தியாளர்கள் சந்திப்பின்போது கமலுடன் மீனவர்கள் சந்திப்பு நடைபெற்றது . மீனவ சங்க பிரநிதி போஸ் பேசும்போது , இலங்கை அரசு சர்வாதிகாரம் செய்து வருகிறது . தமிழக மீனவர்களின் படகை விடுவிப்பதற்கு 2 கோடி ரூபாய் வேண்டும் என்று கேட்கிறது . ஆனால் , இதனை மத்திய அரசு கண்டுகொள்ளாமல் உள்ளது . தற்போது நாங்கள் மீன் பிடிக்க முடியாத நிலையில் வாழ்ந்து வருகிறோம் . அரசாங்கம் எங்களுக்கு ஒரு மாற்று வழி அளிக்க வேண்டும் என்று கேட்டிருந்தோம் . ஆனால் , அரசு எங்களுக்கு எதுவும் செய்யவில்லை . தமிழக மீனவர்கள் பிரச்சனை குறித்து மத்திய அரசு பலமுறை கூட்டத்தைக் கூட்டி எங்களை அலைக்கழித்து வருகிறது . எங்களிடம் வெளியுறவுத் துறை அமைச்சர் பேசும்போது , உங்களை மடியேந்தி பிச்சைக் கேட்கிறேன் , அங்கே போய் மீன் பிடிக்காதீர்கள் என்று கேட்கிறார் . மீனவர்கள் பிரச்சனைகளை கமல் கையில் எடுத்துள்ளதால் எங்கள் பிரச்சனை உலக அளவில் பேசப்படும் . மீனவர்களைப் பொறுத்தவரை எந்த கட்சியிலும் சேரவில்லை . எங்களுக்கு நல்லது செய்வார்கள் என்ற எண்ணம் உள்ளது . எங்களுக்கு சாதகமாக இருந்தால் இணைந்து செயல்படுவோம் . என்று மீனவர் சங்க பிரநிதி போஸ் கூறினார் .


இந்தியா - ஆஸ்திரேலியா இடையேயான டெஸ்ட் தொடரின் முதல் போட்டி வரும் 6ம் தேதி தொடங்குகிறது . இந்த தொடர் இரு அணிகளுக்குமே முக்கியமான தொடர் . ஸ்மித் மற்றும் வார்னர் இல்லாமல் தொடர் தோல்விகளை தழுவிவரும் ஆஸ்திரேலிய அணி , இந்தியாவுக்கு எதிரான தொடரை வென்று உத்வேகத்தை பெறும் முனைப்பில் உள்ளது . அதேநேரத்தில் டெஸ்ட் கிரிக்கெட்டில் நம்பர் 1 அணியாக இருந்தாலும் வெளிநாடுகளில் தொடர் தோல்விகளை தழுவிவரும் இந்திய அணி , ஆஸ்திரேலிய மண்ணில அந்த அணியை வீழ்த்தும் முனைப்பில் உள்ளது . மேலும் ஸ்மித் மற்றும் வார்னர் இல்லாத வாய்ப்பை பயன்படுத்தி ஆஸ்திரேலியாவில் முதல் டெஸ்ட் தொடரை வென்று வரலாற்று சாதனை படைக்கும் முனைப்பில் இந்திய அணி உள்ளது . இந்த தொடரின் முடிவை தீர்மானிக்கும் சக்தியாக திகழும் விராட் கோலியை வீழ்த்த ஆஸ்திரேலிய அணி பல வியூகங்களை வகுத்துவருகிறது . பந்தை சேதப்படுத்திய விவகாரத்திற்கு பிறகு ஆஸ்திரேலிய மக்கள் மற்றும் ரசிகர்களின் நம்பிக்கையை பெறும் நோக்கில் முன்புபோல் அந்த அணி ஸ்லெட்ஜிங் செய்வதில்லை . ஆஸ்திரேலிய அணியின் அணுகுமுறையில் நிறைய மாற்றங்கள் ஏற்பட்டுள்ளன . எனினும் இந்தியாவுக்கு எதிரான தொடரில் ஸ்லெட்ஜிங் சம்பவங்கள் அரங்கேற வாய்ப்புகள் உள்ளன . ஆனால் கோலியை வம்பு இழுக்க வேண்டாம் என்று ஆஸ்திரேலிய வீரர்களுக்கு அந்த அணியின் முன்னாள் வீரர்கள் சிலர் அறிவுறுத்தியிருந்தனர் . ஆனால் கோலியை ஸ்லெட்ஜிங் செய்யலாம் என்பதே முன்னாள் கேப்டன் பாண்டிங்கின் கருத்தாக உள்ளது . கோலியை ஸ்லெட்ஜிங் செய்தால் அதன்மூலம் உத்வேகம் பெற்று கூடுதல் ஆக்ரோஷத்துடன் ரன்களை குவிப்பார் என்று மற்ற முன்னாள் வீரர்கள் பயந்து பேசிய நிலையில் , பாண்டிங் அதிலிருந்து முரண்பட்டு , கோலியை ஸ்லெட்ஜிங் செய்யலாம் என்று கூறியுள்ளார் . ஆனால் கோலியை எப்போது ஸ்லெட்ஜிங் செய்கிறோம் என்பதுதான் முக்கியம் என்று பாண்டிங் தெரிவித்துள்ளார் . அதாவது கோலியை ரன்கள் எடுக்கவிடாமல் தொடக்கம் முதலே கட்டுப்படுத்தி , அவருக்கு நெருக்கடியை உருவாக்கிவிட்டு பின்னர் ஸ்லெட்ஜிங் செய்வதன் மூலம் அவரை நிலைகுலைய வைக்க முடியும் . அதன் மூலம் அவரது விக்கெட்டை வீழ்த்த முடியும் என்பது பாண்டிங்கின் கருத்து . இதுபோன்று கோலியை வெறுப்பேற்றி ஜான்சன் சில முறை கோலியின் விக்கெட்டை வீழ்த்தியிருக்கிறார் என்று உதாரணமும் காட்டியிருக்கிறார் பாண்டிங் . சும்மாவே ஆஸ்திரேலிய வீரர்கள் ஓவர் ஆட்டம் போடுவார்கள் . இதில் பாண்டிங் வேற அவர்களை கொம்பு சீவி விட்டிருக்கிறார் . கண்டிப்பாக களத்தில் சுவாரஸ்யங்களுக்கு பஞ்சமிருக்காது .


மறைந்த முன்னாள் முதல் அமைச்சர் ஜெயலலிதாவின் வாழ்க்கை வரலாற்றை படமாக எடுக்க தமிழ் சினிமாவில் நிலவும் போட்டிகளில் புதிதாக இயக்குநர் கவுதம் மேனனும் களம் இறங்கியுள்ளார் . இயக்குனர் பிரியதர்ஷினி ஜெயலலிதா வாழ்க்கைக் கதையை நித்யாமேனன் நடிக்க , ` த அயர்ன் லேடி’ என்ற பெயரில் இயக்குகிறார் . இந்த படத்தின் பர்ஸ்ட்லுக் போஸ்டர் ஜெயலலிதாவின் நினைவு நாளான டிசம்பர் 5 - ந்தேதி வெளியானது . படப்பிடிப்பு ஜெயலலிதா பிறந்தநாளான பிப்ரவரி 24 - ந்தேதி தொடங்க இருக்கிறது . ஜெயலலிதாவின் வாழ்க்கைக் கதையை இயக்குனர் விஜய்யும் இயக்க இருப்பதாகத் தகவல் வெளியாகியிருக்கிறது . இந்தப் படத்தில் ஜெயலலிதாவாக வித்யாபாலனும் , சசிகலாவாக சாய்பல்லவியும் நடிக்க இருக்கிறார்கள் என்றும் , எம் . ஜி . ஆராக அரவிந்த்சாமி நடிப்பார் என்றும் செய்தி வந்துள்ளது . இவர்கள் தவிர இயக்குனர் பாரதிராஜாவும் ஜெயலலிதா வாழ்க்கையை படமாக்கப்போவதாக அறிவித்துள்ளார் . இவர்களுடன் இயக்குநர் லிங்குசாமியும் ஜெ’ வாழ்க்கையை படமாக்கவிருப்பதாக சசிகலா தரப்பே அதிகாரபூர்வமாக அற்வித்தது . இந்நிலையில் ஜெயலலிதாவின் அரசியல் வாழ்க்கை மட்டும் , அதிலும் குறிப்பாக அவர் அப்பல்லோவில் வைக்கப்படிருந்த 75 நாட்களை ஹைலட் பண்ணி டிவியில் தொடராக வெளியாக இருக்கிறது . இந்த தொடரை பிரபல இயக்குனர் கவுதம் மேனன் இயக்குகிறார் . ஜெயலலிதா வேடத்தில் ரம்யா கிருஷ்ணன் நடிப்பார் என்றும் 30 பகுதிகளாக இந்த தொடர் ஒளிபரப்பப்படும் என்றும் கூறுகிறார்கள் . ஒவ்வொரு பகுதியும் ஒரு மணி நேரம் ஒளிபரப்பப்பட இருக்கிறது . நடிகர்கள் ரஞ்சித் , வினீத் இருவரும் முக்கிய வேடங்களில் நடிக்க , மற்றவர்களைப் போல ஆற அமர இல்லாமல் உடனடியாகத் துவங்கப்படும் என்று தெரிகிறது . கடந்த சில ஆண்டுகளாகவே பெரும் கடன்காரராக சில கோடிகளுக்கு வட்டி கட்டிக்கொண்டிருக்கும் கவுதம் மேனன் இந்த டி . வி . தொடரை இயக்க 10 கோடி ரூபாய் சம்பளம் பேசியிருப்பதாகச் சொல்லப்படுகிறது .


உளுந்து , பச்சைப்பயறு , துவரை ஆகிய பருப்புவகைகளை விவசாயிகளிடமிருந்து அரசு நேரடியாக கொள்முதல் செய்யும் என தமிழக பட்ஜெட்டில் அறிவிக்கப்பட்டுள்ளது . 2018 - 19ம் நிதியாண்டுக்கான தமிழக பட்ஜெட்டை நிதியமைச்சரும் துணை முதல்வருமான பன்னீர்செல்வம் தாக்கல் செய்துவருகிறார் . இந்த பட்ஜெட்டில் , விவசாயத்துக்கான முக்கிய அறிவிப்புகள்ஃ * 2018 - 19ம் நிதியாண்டில் 10 லட்சம் ஹெக்டேரில் திருந்திய நெல் சாகுபடி முறை நடைமுறைப்படுத்தப்படும் . * நெல் உற்பத்திக்கான ஊக்கத் தொகை வழங்க ரூ . 200 கோடி ஒதுக்கீடு செய்யப்படும் . * குடிமராமத்து திட்டத்தை தொடர்ந்து செயல்படுத்த ரூ . 300 கோடி ஒதுக்கீடு * வரும் நிதியாண்டில் ரூ . 250 கோடி செலவில் புதிய தடுப்பணைகள் கட்டப்படும் . * விவசாயிகளின் வருவாயை பெருக்க தமிழக அரசு நடவடிக்கை எடுக்கும் . * நுண்ணீர் பாசனத்தை மேம்படுத்த ரூ . 715 கோடி ஒதுக்கீடு . * அத்திக்கடவு - அவிநாசி குடிநீர் திட்டத்துக்கு ரூ . 1 , 789 கோடி மதிப்பீட்டில் செயல்படுத்த அனுமதி வழங்கப்படும் . * அத்திக்கடவு - அவிநாசி திட்டத்துக்கு வரும் நிதியாண்டில் ரூ . 250 கோடி நிதி ஒதுக்கப்படும் . * சென்னை கிண்டியில் ரூ . 20 கோடியில் அம்மா பசுமைப் பூங்கா தொடங்கப்படும் . * விவசாயிகளுக்கு பயன்படும் வகையில் ”உழவன்” என்ற அலைபேசி செயலி அறிமுகப்படுத்தப்படும் . * கூட்டுறவு நிறுவனங்கள் மூலம் விவசாயிகளுக்கு ரூ . 8000 கோடி பயிர்க்கடன் வழங்கப்படும் . 250 கோடி ரூபாய் செலவில் புதிய தடுப்பணைகள் கட்டப்படும் என அறிவிக்கப்பட்டிருப்பது விவசாயிகளிடையேயும் தமிழக மக்களிடையேயும் வரவேற்பை பெற்றுள்ளது . எதிர்க்கட்சிகள் , விவசாயிகள் மற்றும் தமிழக மக்களின் நீண்டகால விமர்சனமாக இருப்பது தமிழகத்தில் புதிய தடுப்பணைகள் கட்டப்படவில்லை என்பதுதான் . அண்டை மாநிலங்கள் எல்லாம் தடுப்பணைகளை கட்டி நீரை சேமித்துவரும் நிலையில் , தமிழக அரசு மட்டும் புதிய தடுப்பணைகளை கட்ட முயற்சிகளை எடுக்கவில்லை என்ற குற்றச்சாட்டு நிலவுகிறது . அதை உடைக்கும் வகையில் , 250 கோடி ரூபாய் மதிப்பீட்டில் புதிய தடுப்பணைகள் கட்டப்படும் என பட்ஜெட்டில் துணை முதல்வர் பன்னீர்செல்வம் அறிவித்துள்ளார் .


இது குறித்து உ . பி . மதரஸா வாரிய பதிவாளர் ராகுல் குப்தா கூறியதாவது - பிற மத பண்டிகைகள் முஸ்லிம்களால் நடத்தப்படும் மதரஸாக்கள் மற்ற மதத்தினரின் பண்டிகைகளுக்கு விடுமுறைகள் விடுவதில்லை . இதை மாற்றி , பிற மாற்று மதத்தினரின் பண்டிகைகளான கிறிஸ்துமஸ் , தீபாவளி , தசரா , மகாவீர் ஜெயந்தி , புத்த பூர்ணிமா , ரக்ஷாபந்த் ஆகிய திருநாட்களுக்கும் விடுமுறை விடப்பட்டுள்ளது . குறைப்பு அதேசமயம் , முஸ்லிம்களின் முக்கிய பண்டிகையான ரம்ஜானுக்கு 46 நாட்கள் விடுமுறை விடப்பட்டு இருந்தது . இதை 42 நாட்களாக குறைக்கப்பட்டுள்ளது . ஒட்டுமொத்தமாக மதரஸாக்களுக்கு ஆண்டுக்கு 92 விடுமுறை நாட்கள் விடப்பட்டு இருந்தது . அதை 86 நாட்களாக குறைத்துள்ளோம்’’ என்று தெரிவித்தார் . எதிர்ப்பு ஆனால் , மதஸாக்களுக்கு விடுமுறை குறைக்கப்பட்டதை அரேபி மொழி கற்றுக்கொடுக்கும் ஆசிரியர்கள் அமைப்பு கடுமையாக எதிர்த்துள்ளனர் . இந்த முடிவை திரும்பப் பெறக்கோரி முதல்வர் ஆதித்யநாத்துக்கு கடிதமும் எழுதியுள்ளனர் . பண்டிகைக்கு செல்வதில் சிரமம் இதுகுறித்து அரபி மொழி கற்பிக்கும் ஆசிரியர்கள் அமைப்பின் பொதுச் செயலாளர் திவான்சாஹப் ஜமான் கூறுகையில் , “ எங்களின் இந்த ஆண்டு காலண்டர் படி ரம்ஜான் பண்டிக்கைக்கு 2 நாட்கள் முன்பாகவே விடுமுறை தொடங்குகிறது . இதற்கு முன் 10 நாட்களுக்கு முன்பே விடுமுறை தொடங்கிவிடும் . விடுமுறை குறைவாக இருப்பதால் , மாணவர்களும் , ஆசிரியர்களும் அவர்களின் வீடுகளுக்கு செல்வதில் சிரமம் ஏற்படும் . அரசின் இந்த புதிய முடிவு தவறான செய்தியை வழங்கி இருக்கிறது’’ என்று தெரிவித்தார் . முதல்வரின் நோக்கம் அரசின் இந்த முடிவு குறித்து சிறுபான்மை நலத்துறை அமைச்சர் சவுத்ரி லட்சமி நரைன்கூறுகையில் , “ அரசின் இந்த முடிவு அனைத்து மதரஸாக்கள் , பல்கலைகள் , வாரியங்களுக்கும் பொருந்தும் . முக்கிய தலைவர்கள் பிறந்தநாளுக்கு விடுமுறை விடாமல் , அவர்கள் குறித்து மாணவர்கள் தெரிந்து கொள்ள வேண்டும் என முதல்வர் ஆதித்யநாத் அரசின் நோக்கமாகும்’’ என்றார் .


ஆர் . கே . நகர் இடைத்தேர்தலில் விஷாலுக்கு ஆதரவு தெரிவித்த வேலு என்பவரை மதுசூதனன் தரப்பினர் மிரட்டியதற்கான ஆடியோ ஆதாரத்தை நடிகர் விஷால் வெளியிட்டார் . இதைதொடர்ந்து உண்மைக்கு மாறாக விஷால் பேசி வருவதாகவும் இதற்கும் எங்களுக்கும் எந்த சம்பந்தமும் இல்லை எனவும் மதுசூதனன் தரப்பை சேர்ந்த ராஜேஷ் தெரிவித்துள்ளார் . சென்னை , ஆர் . கே . நகர் தொகுதியில் போட்டியிட நடிகர் விஷால் நேற்று வேட்புமனு தாக்கல் செய்தார் . இந்த நிலையில் தயாரிப்பாளர் சங்க தலைவர் பதவியில் இருந்து விஷால் விலக வேண்டும் என்று கூறி தென்னிந்திய திரைப்பட தயாரிப்பாளர் சங்க அலுவலகத்தில் இயக்குநர் சேரன் உள்ளிட் பலர் உள்ளிருப்பு போராட்டத்தில் ஈடுபட்டு வருகின்றனர் . தயாரிப்பாளர் சங்க தேர்தலில் விஷால் போட்டியிட்டு வெற்றி பெற்று 8 மாதங்கள் ஆகியும் இது வரை எந்த நன்மையையும் செய்யாத நிலையில் ஆர் . கே . நகர் இடைத்தேர்தலில் , விஷால் போட்டியிட வேண்டுமா ? என சேரன் கேள்வி எழுப்பி இருந்தார் . ராஜேந்தர் , எஸ் . ஏ . சந்திரசேகர் ஆதரவு தெரிவித்திருந்தனர் . இந்த நிலையில் நடிகர் விஷால் , வேட்புமனுவில் 2 போலி கையெழுத்துக்கள் உள்ளதாகவும் , சொத்து கணக்கு விவரங்கள் முறையாக குறிப்பிட்டதாலும் அவருடைய மனு தேர்தல் அதிகாரிகளால் நிராகரிக்கப்பட்டது . இதையடுத்து தண்டையார் பேட்டை சென்ற விஷால் தமது ஆதரவாளர்களுடன் தர்ணா போராட்டத்தில் ஈடுபட்டார் . இரண்டாவது முறையாக தேர்தல் அதிகாரியிடம் பேச்சுவார்த்தை நடத்திய விஷால் தகுந்த வீடியோ ஆதாரமும் , ஆடியோ ஆதாரமும் இருப்பதாக தெரிவித்தார் . இந்நிலையில் , மிரட்டப்பட்டதாக கூறப்படும் வேலு என்பவரிடம் தான் பேசிய ஆடியோவை நடிகர் விஷால் வெளியிட்டார் . இதைதொடர்ந்து உண்மைக்கு மாறாக விஷால் பேசி வருவதாகவும் இதற்கும் எங்களுக்கும் எந்த சம்பந்தமும் இல்லை எனவும் மதுசூதனன் தரப்பை சேர்ந்த ராஜேஷ் தெரிவித்துள்ளார் . மேலும் சம்பந்தபட்ட பெண்ணே மண்டல அலுவலகத்திற்கு நேரடியாக சென்று புகார் தெரிவித்துள்ளதாகவும் அவர் குறிப்பிட்டுள்ளார் .


அஸ்லான் ஷா கோப்பை ஹாக்கிப் போட்டியில் நடப்பு சாம்பியனான ஆஸ்திரேலியாவுடன் , இந்தியா இன்று மோதுகின்றது . அஸ்லான் ஷா கோப்பை ஹாக்கிப் போட்டி மலேசியாவின் ஈபோ நகரில் நடைபெற்று வருகிறது . இந்தப் போட்டியில் விளையாடும் இந்திய அணி இதுவரை 2 ஆட்டங்களில் , ஒரு வெற்றியையும் , ஒரு டிராவையும் பெற்றுள்ளது . இந்திய அணி தனது இரண்டாவது ஆட்டத்தில் 3 - 0 என்ற கோல் கணக்கில் நியூஸிலாந்தை வீழ்த்தியது அனைவரும் அறிந்ததே . இந்த நிலையில் , ஆஸ்திரேலியாவை இன்று எதிர்கொள்கிறது . ஆனால் , ஆஸ்திரேலிய அணியோ , தனது முந்தைய ஆட்டத்தில் 6 - 1 என்ற கோல் கணக்கில் மலேசியாவை வீழ்த்தியது குறிப்பிடத்தக்கது . இந்த ஆட்டத்தைப் பொறுத்தவரை ஆஸ்திரேலியா பலம் வாய்ந்த அணி என்றாலும் , இந்திய அணியையும் எளிதாக எடுத்துக் கொள்ள முடியாது . ஆதலால் , ரசிகர்களாகிய நமக்கு நல்ல விருந்து காத்துக் கொண்டிருக்கிறது .


தானாக கொடுக்கும் நன்கொடைகள் , மாநாடு டிக்கெட் விற்பனை ஆகியவை மூலமே இரு கட்சிகளுக்கும் பெரும் பகுதியான வருவாய் வந்துள்ளது . இரு கட்சிகளின் 2016ம் ஆண்டு ஒட்டுமொத்த வருவாய் ரூ . 832 . 42 கோடியாகும் என்று தேர்தல் சீர்திருத்த அமைப்பு ( ஏ . டி . ஆர் . ) தெரிவித்துள்ளது . இரு கட்சிகளும் தேர்தல் ஆணையத்தில் சமர்பித்த கணக்கில் இந்த விவரம் தெரிவிக்கப்பட்டுள்ளது . தேர்தல் சீர்திருத்தத்துக்காக ஏ . டி . ஆர் . அமைப்பு போராடி வருகிறது . அந்த அமைப்புவௌியிட்ட அறிக்கையில் தெரிவிக்கப்பட்டு இருப்பதாவது - கடந்த 2015 - 16ம் ஆண்டில் பா . ஜனதா கட்சியின் வருவாய் ரூ . 570 . 86 கோடி , காங்கிரஸ் கட்சியின் வருவாய் ரூ . 216 . 56 கோடியாகும் . இதில் பா . ஜனதா கட்சியின் வருவாயில் , 460.78 கோடிக்கு முறையான கணக்கு இல்லை . அதாவது , யாரிடம் இருந்து பணம் வந்தது , யார் நன்கொடை கொடுத்தார்கள் என்பது குறித்த தகவல் இல்லை . அதேபோல , காங்கிரஸ் கட்சியின் வருவாயில் , ரூ . 186 . 04 கோடிக்கு முறையான கணக்கு இல்லை . இதில் ரூ . 20 ஆயிரத்துக்கு குறைவாக நன்கொடை கொடுத்தவர்களின் பெயர்களை , அடையாளம் தெரியாத வழிகளில் வந்த பணம் என்று சேர்க்கலாம் . ரூ . 20 ஆயிரத்துக்கு அதிகமாக நன்கொடை கொடுத்தவர்கள் பெயர்களை மட்டுமே தேர்தல் ஆணையத்தில் தெரிவிக்கலாம் , அதற்கு குறைவான தொகை வழங்கியவர்களின் பெயர்களை குறிப்பிட வேண்டியது இல்லை . இதில் இரு கட்சிகளுக்கும் வருவாய் என்பது கூப்பன் விற்பனை , நிவாரண நிதி , இதர வருமானம் , நன்கொடை , கூட்டங்களுக்கு நன்கொடை ஆகிய வழிகளில் வருவாய் வந்துள்ளது . இதில் பா . ஜனதா கட்சி ரூ . 20 ஆயிரத்துக்கு அதிகமாக நன்கொடை பெற்ற வகையில் ரூ . 536 . 41 கோடி பெற்றுள்ளது . காங்கிரஸ் கட்சி ரூ . 167 . 96 கோடி பெற்றுள்ளது . கடந்த 2015 - 16ம் ஆண்டில் 7 தேசிய கட்சிகளின் ஒட்டுமொத்த வருவாய் , ரூ . 1 , 033 . 18 கோடியாகும் . இதில் ரூ . 754.45 கோடியை கட்சிகள் செலவு செய்துள்ளன . ரூ . 278.73 கோடியை செலவு செய்யவில்லை இதில் பா . ஜனதா கட்சிக்கு அதிகபட்சமாக ரூ . 570 . 86 கோடியும் , 2 - வதாக காங்கிரஸ் கட்சிக்கு ரூ . 261 . 56 கோடியும் , மார்க்சிஸ்ட் கம்யூனிஸ்ட் கட்சிக்கு ரூ . 107 . 48 கோடியும் , பகுஜன் சமாஜ் கட்சிக்கு ரூ . 47 . 39 கோடியும் வருவாய் கிடைத்துள்ளது . திரிணாமுல் காங்கிரஸ் கட்சிக்கு ரூ . 34 . 58 கோடியும் , தேசியவாத காங்கிரஸ் கட்சிக்கு ரூ . 9 . 14 கோடியும் , இந்திய கம்யூனிஸ்ட் கட்சிக்கு ரூ . 2 . 18 கோடியும் வருவாய் வந்துள்ளது . இதில் பா . ஜனதா கட்சியின் ஓட்டு மொத்த வருவாயில் 23 சதவீதமும் , காங்கிரஸ் கட்சியின் வருவாயில் 26 சதவீத வருவாயும் செலவு செய்யப்படவில்லை . கடந்த 2014 - 15ம் ஆண்டோடு ஒப்பிடுகையில் , பா . ஜனதா கட்சியின் வருவாய் 41சதவீதம் குறைந்துள்ளது . அப்போது , பா . ஜனதா கட்சிக்கு ரூ . 970 . 43 கோடி வருவாய் கிடைத்தது . 2015 - 16ல் ரூ . 570 . 86 கோடி வருவாய் மட்டுமே கிடைத்தது . காங்கிரஸ் கட்சியின் வருவாய் கடந்த 2014 - 15ம் ஆண்டில் ரூ . 593 . 31 கோடியாக இருந்த நிலையில் , 2015 - 16ம் ஆண்டு 56 சதவீதம் குறைந்து ரூ . 261 . 56கோடியாக சரிந்துள்ளது . இவ்வாறு அதில் தெரிவிக்கப்பட்டுள்ளது .


என்பதுகளில் ரசிகர்களின் கனவு கன்னியாக திகழ்ந்த நடிகை சில்க் ஸ்மிதா கடைசியாக நடித்த ராக தாளங்கள் என்ற படம் மீண்டும் வெளியிட இருப்பதாக அப்படத்தின் இயக்குநர் தெரிவித்துள்ளார் . 1980 - களில் நடிகை சில்க் ஸ்மிதா இடம் பெறும் பாடல்களே இல்லாத படங்கள் இல்லை என்று கூறலாம் . ரஜினி , கமல் , விஜயகாந்த் போன்ற முன்னணி நடிகர்களுடன் நடிகையாகவும் , குணச்சித்திர வேடங்களில் நடித்தும் தனக்கென்று ரசிகர் பட்டாளத்தை கொண்டிருந்தவர் . நடிகர் வினுசக்கரவர்த்தியால் , வண்டிச்சக்கரம் படத்தின் மூலம் தமிழ் சினிமாவில் அறிமுகமானவர் நடிகை சில்க்ஸ் ஸ்மிதா . இயக்குநர் திருப்பதி ராஜன் , நடிகை சில்க் ஸ்மிதாவை வைத்து 1995 ஆம் ஆண்டு ராக தாளங்கள் என்ற படம் எடுத்தார் . ஆனால் அந்த படம் வெளியாகாமல் நின்று போனது . அந்த படத்தை வெளியிட இயக்குநர் திருப்பதி ராஜன் முயன்று வருகிறாராம் . சில்க் ஸ்மிதா கடைசியாக நடித்தது ராக தாளங்கள் படம்தானாம் . இந்த படத்தில் சாதி பிரச்சனையைப் பற்றி பேசி இருந்ததால் சென்சாரில் பிரச்சனையாகி விட்டது . அதனால் இந்த படம் அப்போது வெளியாகவில்லை என்று கூறப்படுகிறது . இந்த படத்தை வெளியிடும் முயற்சியில் இயக்குநர் ராஜன் இறங்கியிருப்பதால் , வெள்ளித்திரையில் மீண்டும் சில்க் ஸ்மிதாவை பார்க்கும் ஆவலில் ரசிகர்கள் இருக்கின்றனர் . 2011 ஆம் ஆண்டு நடிகை சில்க் ஸ்மிதா வாழ்க்கையை மையமாக வைத்து " டர்டி பிக்சர் " என்ற இந்தி படம் வெளியானது . இதில் சில்க் ஸ்மிதாவாக வித்யா பாலன் நடித்திருந்தார் . இந்த படம் பெரிய வசூலையும் , பல விருதுகளையும் குவித்தது . சில்க் ஸ்மிதாவாக நடித்த வித்யா பாலனுக்கு தேசிய சிறந்த நடிகை என்ற விருது கிடைத்தது குறிப்பிடத்தக்கது .


நடிகை அஞ்சலியும் , ஜெய்யும் ' எங்கேயும் எப்போதும் ' படத்தில் இணைந்து நடித்ததில் இருந்தே இருவரும் காதலித்து வந்ததாக கோலிவுட்டில் , கிசுகிசுக்கப்பட்டு வந்தது . பின் இருவரும் மீண்டும் ' பலூன் ' திரைப்படத்தில் நடிக்க துவங்கியதில் இருந்து , இவர்களை பற்றிய காதல் கிசுகிசுக்கள் அதிகரித்துவிட்டது . அதற்கு ஏற்றாப்போல் ஜெய் , அஞ்சலிக்கு தோசை சுட்டுக் கொடுத்த படம் வெளியானது . மேலும் அஞ்சலியும் ஜெய்யின் பிறந்த நாள் விழாவில் கலந்துக்கொண்டு கேக் பறந்து வருவதுபோல் வித்தியாசமாக ஜெய்யின் பிறந்தநாளை கொண்டாடி அசத்தினார் . அதே போல் சமீபத்தில் ஜெய் கொடுத்த ஒரு பேட்டியில் ‘நானும் அஞ்சலியும் திருமணம் செய்து கொள்ளலாம்’ என்பது போல கூறியதாக கூறப்பட்டது . இந்நிலையில் தனக்கும் ஜெயிக்கும் காதலே இல்லை என்பது போல் கூறியுள்ளார் அஞ்சலி . இதுகுறித்து அவர் பேசுகையில் . . . தற்போது ' நிறையப்படங்களில் கமிட்டாகி நடித்து வருவதால் , காதல் கல்யாணம் என எதனை பற்றியும் நினைக்க எனக்கு நேரம் இல்லை . மேலும் நான் " இதுவரை மனதுக்கு பிடித்தவரை பார்க்கவில்லை . அப்படி ஒருவரை தான் தற்போதுவரை தேடிக்கொண்டு இருக்கிறேன் . நாளையே அது போல ஒருவர் என் பார்வையில் பட்டால் நிச்சயம் அவரிடம் அதை கூறுவேன் " என கூறியுள்ளார் . மேலும் நான் அரசியலுக்கு வரபோவதாக ஒரு சில செய்திகள் வெளியாகியது , ஆனால் இதில் எந்த உண்மையும் இல்லை . டெல்லி சென்றபோது பாராளுமன்றத்தை சுற்றி பார்க்க சென்றேன் இதனை யாரோ பார்த்துவிட்டு நான் அரசியலுக்கு வரபோவதாக செய்தி திரித்துவிட்டனர் , அரசியலுக்கு வரும் எண்ணம் தனக்கு துளியும் இல்லை என்று அஞ்சலி மேலும் தெரிவித்தார் . அஞ்சலி மற்றும் ஜெய்யின் காதலை பல ரசிகர்கள் ஆதரித்து வந்த நிலையில் , தற்போது அஞ்சலி இதுபோன்ற ஒரு பேட்டியை கொடுத்திருப்பது பலரையும் அதிர்ச்சியில் ஆழ்த்தியுள்ளது .


சச்சின் - 23 , நடிகை ரேகா - 18 … . . மாநிலங்கள் அவையில் மோசமான வருகை முன்னாள் கிரிக்கெட் வீரர் சச்சின் டெண்டுல்கர் , பாலிவுட் நடிகை ரேகா ஆகியோர் மாநிலங்கள் அவைக்கு நியமிக்கப்பட்டதில் இருந்தே மிகக்குறைந்த நாட்களே அவைக்கு வந்துள்ளனர் என்பது தெரியவந்துள்ளது . மாநிலங்கள் அவையில் மொத்தம் 12 நியமன உறுப்பினர்கள் உள்ளனர் . பிகள் 2016ம் ஆண்டு , மற்ற எம் . பி . களை பாரதிய ஜனதா கட்சி நியமித்துள்ளது . இதில் 2012ம் ஆண்டு நியமிக்கப்பட்ட சச்சின் டெண்டுல்கர் 23 முறையும் , நடிகை ரேகா 18 முறையும் மட்டுமே அவைக்கு வந்துள்ளனர் . இதில் நடிகை ரேகா ஒருநாளுக்கு அதிகமாக கூட்டங்களில் பங்கேற்றது இல்லை என்று பேக்ட்லி . இன் என்ற இணையதளம் தெரிவித்துள்ளது . மாநிலங்கள் அவைக்கு நியமன உறுப்பினர்களில் மிகக்குறைவான நாட்கள் வந்ததில் ரேகாவே முதலிடம் பெறுகிறார்கள் . இவருக்கு செலவு , ஊதியம் உள்ளிட்டவற்றில் அரசு ரூ . 65 லட்சமும் , சச்சினுக்கு ரூ . 58 . 8 லட்சமும் அரசு செலவு செய்துள்ளது . மேலும் மாநிலங்கள் அவைக் கூட்டத்தில் 18 முறை கலந்து கொண்ட நடிகை ரேகா ஒரு முறை கூட கேள்வி எழுப்பியதில்லை . அதேசமயம் , சச்சின் டெண்டுல்கர் 22 கேள்விகள் வரை கேட்டுள்ளார் . நடப்புக் கூட்டத்தில் பேசிய சமாஜ்வாதி எம் . பி . நரேஷ் அகர்வால் , “மாநிலங்கள் அவைக்கு நியமிக்கப்பட்ட சச்சின் டெண்டுகல்கரும் , நடிகை ரேகாவும் அவைக்கு வருவதே இல்லை என்று கடுமையாக விமர்சனம் செய்திருந்தார் என்பது குறிப்பிடத்தக்கது .


தமிழக அரசியல் நிலவரத்தை மிக கடுமையாக விமர்சித்து எடுக்கப்பட்டுள்ள திரைப்படம் சர்கார் . அதிலும் அ . தி . மு . க அரசின் நலத்திட்டங்களை மிகவும் வன்மமான வசனங்களால் நடிகர் விஜய் கிழித்து தொங்கவிடும் வகையில் காட்சிகள் இடம்பெற்று இருந்தன . போதாக்குறைக்கு ஜெயலலிதாவின் இயற் பெயரான கோமளவல்லியை வில்லியாக நடித்துள்ள வரலட்சுமிக்கு இயக்குனர் வைத்துள்ளார் . வழக்கமாக இந்த தகவல்கள் எல்லாவற்றையும் முன்கூட்டியே மோப்பம் பிடித்து படத்தை வெளியே விடாமல் செய்வது தான் அ . தி . மு . கவின் ஸ்டைல் . நடிகர் கமலின் விஸ்வரூபம் , விஜயின் தலைவா படங்களுக்கு இந்த கதி தான் ஏற்பட்டது . ஆனால் இந்த முறை புதிய டெக்னிக்கை கையாண்டது அ . தி . மு . க . படத்தை ரிலீஸ் செய்வதில் எந்த சிக்கலுக்கும் இடம் கொடுக்காமல் பார்த்துக் கொண்டது . ஆனால் படம் வெளியான பிறகு திரையரங்குகளில் சென்று போராட்டத்தில் ஈடுபட்டதை நடிகர்விஜய் மட்டும் அல்ல சன் பிக்சர்சும் கூட எதிர்பார்க்கவில்லை . படம் வெளியாவதற்கு முன்னரே எதிர்ப்பு தெரிவிக்கும் பட்சத்தில் விநியோகஸ்தர்கள் மட்டுமே படத்தை வாங்க தயங்கும் நிலை ஏற்படும் . ஆனால் படம் வெளியான பிறகு திரையரங்குகளில் ரகளையில் ஈடுபடும் பட்சத்தில் ரசிகர்கள் திரையரங்கிற்கு வர தயங்குவார்கள் என்பது தான் அ . தி . மு . கவின் திட்டம் . இதனை செயல்படுத்தவே மதுரை , கோவை , சென்னை என்று ஒரு சில ஊர்களை மட்டும் தேர்ந்தெடுத்து அங்குள்ள திரையரங்குகளில் ரகளையில் கட்டவிழ்த்துவிட்டுள்ளனர் அ . தி . மு . கவினர் . இதனால் மதுரையில் சர்கார் படத்தின் பிற்பகல் காட்சியை ரத்து செய்யும் நிலை ஏற்பட்டது . சென்னையில் காசி மற்றும் உட்லன்ட்ஸ் திரையரங்குகளில் விஜய் பேனர் கிழிக்கப்பட்டதை தொடர்ந்து சர்கார் படத்தை திரையிடுவதா ? வேண்டாமா ? என்கிற குழப்பம் திரையரங்க உரிமையாளர்களுக்கும் ஏற்பட்டது . இதனால் பயந்து போன சன் பிக்சர்ஸ் திரையரங்குகள் சர்காரை வெளியிட மறுத்துவிட்டால் மிகப்பெரிய நஷ்டம் ஏற்படும் என்று கலங்கிப்போனது . உடனடியாக அ . தி . மு . கவிற்கு எதிரான காட்சிகளை நீக்கிவிட்டால் பிரச்சனை இல்லை என்ற விஜய் தரப்புக்கு சன் பிக்சர்ஸ் தகவல் கொடுத்துள்ளது . விஜயும் அ . தி . மு . வினரின் போராட்டத்தை பார்த்து சிறிது பதற்றத்தில் இருந்துள்ளார் . இதனால் தான் வேறு வழியே இல்லாமல் சர்ச்சைக்குரிய காட்சிகளை நீக்க சன் பிக்சர்சிடம் விஜய் ஒப்புக் கொண்டார் . இந்த தகவலை சன் பிக்சர்ஸ் திரையரங்க உரிமையாளர்களுக்கும் தெரிவித்துவிட்டது . ஆனாலும் கூட காட்சிகள் நீக்கப்படும் வரை அ . தி . மு . கவினர் அமைதி காப்பது கடினம் தான் என்கிறார்கள் . சர்கார் படத்தில் ஒரு விரல் புரட்சி என்று புரட்சி எல்லாம் பேசிவிட்டு ஒரே நாளில் அ . தி . மு . கவிடம் விஜய் சரண்டரானது அவரது ரசிகர்களையும் அதிர வைத்துள்ளது .


சந்தானத்தின் அடி தடி பிரச்சனைகளுக்கு நடுவே தற்போது அவருடைய படத்தைப் பற்றிய சுவாரஸ்யமான தகவல் வெளியாகியுள்ளது . தற்போது சந்தானம் VTV கணேஷ் தயாரிப்பில் கதாநாயகனாக நடிக்கும் " சக்க போடு போடு ராஜா " திரைப்படம் மிகுந்த பொருட்செலவில் பிரமாண்டமாக உருவாகி வருகிறது . இந்தப் படத்தில் சந்தானம் அறிமுகமாகும் பாடல் காட்சி சமீபத்தில் படமாக்கப் பட்டது . இந்தப் பாடல் காட்சியில் முதல் முறையாக ஐந்து பிரபல நடன இயக்குனர்களான ராஜு சுந்தரம் , ஸ்ரீதர் , தினேஷ் , நோபல் , ஜானி ஆகியோர் பணியாற்றியுள்ளனர் . " கலக்கு மச்சா டவுளத்துள கால வாரும் காலத்திலே கலங்க நா கோழையில்லே " களத்திளே இறங்கி காளபோல ரைட்டு தாட்டு உள்ளத்திலே வெச்சு இருக்கும் நல்ல புள்ள " இன்கிற இந்தப் பாடலுக்கு STR இசை அமைக்க ரோகேஷ் பாடல் எழுத அனிருத் பாடியுள்ளார் . இந்தத் திரைப்படம் வரும் நவம்பர் மாதம் திரைக்கு வரும் என்று எதிர்பார்க்கப்படுகிறது . இப்படத்தை G . L . சேதுராமன் இயக்கியுள்ளார் . இந்தப் படத்தில் முக்கிய கதாபாத்திரத்தில் விவேக் , சம்பத் ராஜ் , ரோபோ சங்கர் , சஞ்சனா சிங் , VTV கணேஷ் ஆகியோர் நடித்துள்ளார் .


துபாய் ஓபன் டென்னிஸ் போட்டியில் உலகின் முதல் நிலை வீரரான பிரிட்டனின் ஆன்டி முர்ரே முதல் முறையாக சாம்பியன் பட்டம் வென்றதன் மூலம் அவர் தனது டென்னிஸ் வாழ்க்கையில் 45 - ஆவது பட்டத்தைக் கைப்பற்றியுள்ளார் . துபையில் நடைபெற்ற துபாய் ஓபன் டென்னிஸ் போட்டியின் இறுதிச்சுற்றில் முர்ரே 6 - 3,6 - 2 என்ற நேர் செட்களில் ஸ்பெயினின் பெர்னாண்டோ வெர்டாஸ்கோவை வீழ்த்தினார் . ஐந்து ஆண்டுகளுக்கு முன்பு இங்கு நடைபெற்ற இறுதி ஆட்டத்தில் ரோஜர் ஃபெடரிடம் தோற்ற முர்ரே , வெர்டாஸ்கோவை வீழ்த்தி துபாய் ஓபனில் முதல் முறையாக பட்டம் வென்றுள்ளார் . வெர்டாஸ்கோவுடன் இதுவரை 14 ஆட்டங்களில் மோதியுள்ள முர்ரே , இப்போது 13 - ஆவது வெற்றியைப் பெற்றுள்ளார் . வெற்றி குறித்துப் பேசிய முர்ரே , " நீண்ட போராட்டத்துக்குப் பிறகு இங்கு முதல்முறையாக சாம்பியன் பட்டம் வென்றிருப்பது மகிழ்ச்சியளிக்கிறது . இறுதிச் சுற்றில் மிகச்சிறப்பான ஆட்டத்தை வெளிப்படுத்தினேன் . ஆரம்பத்தில் மெதுவாக ஆட்டத்தைத் தொடங்கினாலும் , இப்போது சிறப்பாக முடித்திருக்கிறேன் ' என்றார் . துபாய் ஓபனில் பட்டம் வென்ற முதல் பிரிட்டன் வீரர் என்ற பெருமையைப் பெற்றுள்ள முர்ரே , அடுத்ததாக இண்டியன்வெல்ஸ் மாஸ்டர்ஸ் போட்டியில் களமிறங்கவுள்ளார் .


யூத் ஒலிம்பிக்ஸ் போட்டிக்கு இந்திய டேபிள் டென்னிஸ் வீரர் மானவ் தாக்கர் தகுதி பெற்று அசத்தியுள்ளார் . யூத் ஒலிம்பிக்ஸ் போட்டி அர்ஜென்டீனாவில் நடைபெறவுள்ளது . இதற்கான தகுதிப் போட்டி பாங்காக்கில் நடைபெற்றன . இதில் இந்தியாவின் மானவ் தாக்கர் மற்றும் சிங்கப்பூரின் ஜோஷ் சுவா மோதினர் . விறுவிறுப்பாக நடைப்பெற்ற இந்த ஆட்டத்தில் 11 - 4,11 - 7,11 - 2,11 - 9 என்ற செட் கணக்கில் ஜோஷ் சுவாவை வென்று யூத் ஒலிம்பிக்ஸ்க்கு தகுதி பெற்றார் மானவ் தாக்கர் . இது தொடர்பாக மானவ் தாக்கர் , " ஏற்கெனவே இரண்டு முறை யூத் ஒலிம்பிக்ஸ் போட்டிக்கு தகுதி பெறும் வாய்ப்பை இழந்தேன் . பயிற்சியாளர் மாசிமோ காஸ்டான்டினி உரிய நேரத்தில் அறிவுரை கூறியதால் நம்பிக்கை ஏற்பட்டு சிறப்பாக விளையாடினேன் " என்று அவர் தெரிவித்தார் . இதுகுறித்து பயிற்சியாளர் மாசிமோ , " அர்ச்சனாவுக்கும் யூத் ஒலிம்பிக்ஸ் போட்டிக்கு தகுதி பெற மேலும் சில வாய்ப்புகள் உள்ளன . அவரும் தகுதி பெறுவார் என நம்பிக்கை " என்று தெரிவித்தார் .


அதிமுகவின் இரு அணிகளும் ஒரு குடும்பமாக இணைய வேண்டும் என தமிழ் மாநில காங்கிரஸ் தலைவர் ஜி . கே . வாசன் வேண்டுகோள் விடுத்துள்ளார் . அதிமுக எடப்பாடி அணி மற்றும் ஒ . பி . எஸ் அணி என இரு அணிகளாக பிரிந்து கிடக்கிறது . இரு அணிகள் இணைவது குறித்த பேச்சுவார்த்தை தள்ளி கொண்டே போகிறது . பேச்சுவார்த்தைக்கு அழைப்பு விடுத்து எடப்பாடி அணியில் குழுவும் அமைக்கப்பட்டது . அதைதொடர்ந்து ஒ . பி . எஸ் தரப்பிலும் பேச்சுவார்த்தைக்கு சம்மதம் தெரிவித்து குழு அமைக்கப்பட்டது . ஆனால் இதுவரை பேச்சுவார்த்தை நடந்தபாடில்லை . காரணம் , ஒ . பி . எஸ் தரப்பில் அதிமுக பொதுச்செயலாளர் சசிகலா மற்றும் துணை பொதுச்செயலாளர் டிடிவி தினகரனை கட்சியில் இருந்து முழுமையாக அதிர்கார பூர்வ அறிவிப்பு வெளியிட வேண்டும் என கோரிக்கை வைக்கப்பட்டது . தொடர்ந்து டிடிவி தினகரன் கட்சியில் இருந்து விலகினார் . பின்னர் , ஜெயலலிதா மரணம் குறித்து நீதிவிசாரணை அமைக்க வேண்டும் என ஒ . பி . எஸ் தரப்பில் கோரிக்கை வைக்கப்பட்டது . அதற்கும் நீதிமன்றத்தில் வழக்கு நிலுவையில் இருக்கிறது . நீதிமன்றம் உத்தரவிட்டால் விசாரணை கமிஷன் அமைக்கப்படும் என எடப்பாடி தரப்பில் தெரிவித்தனர் . பின்னர் , தற்போது யார் முதல்வர் என்ற போட்டி நிலவுவதாக தெரிகிறது . எடப்பாடி அணி தரப்பில் தொடர்ந்து அமைச்சர்கள் எடப்பாடியே முதலமைச்சர் என போகும் இடத்திலெல்லாம் பேட்டி அளித்து வருகின்றனர் . இதனால் ஒ . பி . எஸ் தரப்பில் முதலமைச்சர் பதவி கேட்கபடுகிறதோ என்ற சந்தேகம் எழுகிறது . எஸ்க்கு ஆதரவு தெரிவித்த தமாக தலைவர் ஜி . கே . வாசன் தஞ்சையில் செய்தியாளர்களை சந்தித்தார் . அப்போது அவர் கூறியதாவது : அதிமுகவின் இரு அணிகளும் ஒரு குடும்பமாக இணைய வேண்டும் . கொடநாடு காவலாளி கொலை வழக்கில் விசாரணையை துரிதபடுத்த வேண்டும் . விவசாயிகளுக்கு வறட்சி நிவாரணத் தொகையை உடனடியாக வழங்க வேண்டும் . இவ்வாறு அவர் கூறினார் .


ராட்டெர்டாம் ஓபன் டென்னிஸ் போட்டியில் குரோஷியாவின் மரின் சிலிச் , பல்கேரியாவின் கிரிகோர் டிமிட்ரோவ் ஆகியோர் காலிறுதிக்கு முன்னேறியுள்ளனர் . நெதர்லாந்தின் ராட்டெர்டாம் நகரில் நடைபெற்று வரும் ராட்டெர்டாம் ஓபன் டென்னிஸ் போட்டியின் இரண்டாவது சுற்றில் போட்டித் தரவரிசையில் முதலிடத்தில் இருக்கும் மரின் சிலிச் 6 - 1,2 - 6,6 - 4 என்ற செட் கணக்கில் சகநாட்டவரான போர்னா கோரிச்சை தோற்கடித்தார் . வெற்றி குறித்துப் பேசிய மரின் சிலிச் , " எப்போதுமே சகநாட்டவருடன் விளையாடுவது மிகக் கடினமானது . காயத்திலிருந்து மீண்டுள்ள போர்னா கோரிச் மிகச் சிறப்பான ஆட்டத்தை வெளிப்படுத்தினார் . இந்த ஆட்டத்தின் முதல் செட்டை நான் எளிதாக கைப்பற்றினேன் . ஆனால் அடுத்த செட்டில் அபாரமாக ஆடிய போர்னா கோரிச் , ஆட்டத்தை சவால் மிக்கதாக மாற்றிவிட்டார் . போர்னா கோரிச் , தன்னை அடுத்த தலைமுறையின் சிறந்த வீரர் என்பதை நிரூபித்துவிட்டார் . முழங்காலில் ஏற்பட்ட காயம் காரணமாக கடந்த சீசன் அவருக்கு சிறப்பாக அமையாமல் இருந்திருக்கலாம் . ஆனால் அவர் தொடர்ச்சியாக சீரான ஆட்டத்தை வெளிப்படுத்தி வருகிறார் ' என்றுத் தெரிவித்தார் . மற்றொரு இரண்டாவது சுற்று ஆட்டத்தில் செக் . குடியரசின் தாமஸ் பெர்டிச் 7 - 6 ( 4 ) , 6 - 1 என்ற நேர் செட்களில் பிரான்ஸின் ரிச்சர்ட் காஸ்கட்டை தோற்கடித்தார் . போட்டித் தரவரிசையில் மூன்றாவது இடத்தில் இருக்கும் பெல்ஜியத்தின் டேவிட் கோபின் 5 - 7,6 - 4,6 - 4 என்ற செட் கணக்கில் நெதர்லாந்தின் ராபின் ஹேஸியை வீழ்த்தி காலிறுதிக்கு முன்னேறினார் . போட்டித் தரவரிசையில் ஐந்தாவது இடத்தில் இருக்கும் பல்கேரியாவின் கிரிகோர் டிமிட்ரோவ் 7 - 6 ( 7 ) , 6 - 1 என்ற நேர் செட்களில் உஸ்பெகிஸ்தானின் டெனிஸ் இஸ்டோமினை தோற்கடித்து காலிறுதிக்கு முன்னேறினார் .


பிரபல நடிகை காவ்யா மாதவன் முதல் கணவரிடம் இருந்து விவாகரத்து பெற்ற பின் பிரபல நடிகர் திலீப்பை பல்வேறு சர்ச்சைகளுக்கு பின் இரண்டாவதாக திருமணம் செய்து கொண்டார் . இந்நிலையில் தற்போது இவருக்கு அழகிய குழந்தை பிறந்துள்ளது என்பதை அவருடைய கணவர் திலீப் சமூக வலைத்தளத்தில் வெளியிட்டதை தொடர்ந்து காவ்யா மாதவனுக்கு பலர் தங்களுடைய வாழ்த்துக்களை தெரிவித்து வருகிறார்கள் . மஞ்சு வாரியார் மற்றும் திலீப் இருவரும் கணவன் மனைவியாக வாழ்த்து கொண்டிருக்கும் போதே . . . காவியா மாதவன் மற்றும் திலீப் பற்றிய காதல் கிசுகிசுக்கள் மலையாள திரையுலகத்தை வட்டமிட்டது . அப்போது இது போல் வெளியான தகவல்களை இருவருமே மறுத்து வந்தனர் . இவர்களின் ரகசிய காதல் குறித்து பிரபல நடிகை திலீப்பின் முதல் மனைவி நடிகை மஞ்சு வாரியரிடம் போட்டு கொடுத்ததால் தான் , இருவருக்கும் கருத்து வேறுபாடு ஏற்பட்டு , விவாகரத்து வாங்கியதாகவும் கூறப்பட்டது . மேலும் இதற்காக போட்டு கொடுத்த பிரபல நடிகையை பழி வாங்க சில சம்பவங்களை அரங்கேற்றி சர்ச்சையில் சிக்கி , கைது செய்யப்பட்டார் திலீப் . இதெல்லாம் ஒரு பக்கம் இருக்க , கடந்த 2016 ஆண்டு நடிகை காவ்யா மாதவனை மகள் மீனாட்சி கண் முன்பே திருமணம் செய்து கொண்டார் திலீப் . திருமணத்திற்கு பின் முழுமையாக திரையுலகை விட்டு விலகிய நடிகை காவ்யா மாதவன் குடும்பத்தை கவனிப்பதில் கவனம் செலுத்தினார் . இந்நிலையில் இன்று காலை 4:45 மணிக்கு கொச்சியில் உள்ள பிரபல தனியார் மருத்துவ மனையில் அழகிய பெண் குழந்தை இவருக்கு பிறந்துள்ளது . இதனை நடிகர் திலீப் தன்னுடைய சமூகவலைத்தள பக்கத்தில் தெரிவித்துள்ளார் . இதனால் காவியா மாதவன் ரசிகர்கள் இவருக்கு தங்களுடைய வாழ்த்துக்களை தெரிவித்து வருகிறார்கள் .


மறுசுழற்சி முறையில் பழைய ஸ்மார்ட்போன்கள் மற்றும் இதர மின்னணு பொருள்களின் உலோகங்களில் இருந்து 2020 - ஆம் ஆண்டு டோக்கியோ ஒலிம்பிக் போட்டிகளுக்கான பதக்கங்கள் , தயாரிக்கப்பட உள்ளன . சுற்றுச்சூழல் பாதுகாப்பை வலியுறுத்தும் வகையில் ஒலிம்பிக் போட்டியை நடத்தும் முயற்சியாக இத்தகைய நடவடிக்கை மேற்கொள்ளப்படுவதாக போட்டி ஏற்பாட்டாளர்கள் தெரிவித்துள்ளனர் . இதுகுறித்து , டோக்கியோ ஒலிம்பிக்கின் செய்தித் தொடர்பாளர் ஹிகாரிகோ ஒனோ , “டோக்கியோ ஒலிம்பிக் போட்டிகளுக்கான பதக்கங்கள் , மறுசுழற்சி முறையில் பழைய செல்லிடப்பேசிகள் , மின்னணு பொருள்களின் உலோகங்களை பயன்படுத்தி தயாரிக்கப்பட உள்ளன . இது , நிலைத்தன்மை மற்றும் பொது மக்கள் பங்களிப்புக்கான அடையாளமாகவும் இருக்கும் . எனினும் , ஒரு சில பதக்கங்களை மட்டும் அவ்வாறு தயாரிப்பதா அல்லது ஒட்டுமொத்த பதக்கங்களையும் மறுசுழற்சி முறையில் தயாரிப்பதா என்பது குறித்து பின்னர் முடிவு செய்யப்படும் . கடந்த 2010 - ஆம் ஆண்டு வான்கூவரில் நடைபெற்ற போட்டியிலிருந்தே , மறுசுழற்சி முறையிலான பதக்கங்கள் ஒலிம்பிக் போட்டிகளில் பயன்படுத்தப்பட்டு வருகின்றன . பொதுவாக , தங்கம் மற்றும் வெண்கலப் பதக்கங்களே மறுசுழற்சி செய்யப்பட்ட உலோகங்களைக் கொண்டு உருவாக்கப்படுகின்றன . சமீபத்தில் நிறைவடைந்த ரியோ ஒலிம்பிக் போட்டியில் கூட , அத்தகைய பதக்கங்கள் செய்யப்பட்டிருந்தன” என்று ஹிகாரிகோ ஒனோ கூறினார் .


சபையில் இந்தியை அலுவல் மொழியாக ஆக்கும் முயற்சிக்கு காங்கிரஸ் எம் . பி . சசிதரூர் கடும் எதிர்ப்பு தெரிவித்தார் . வருங்காலத்தில் தமிழ்நாட்டைச் சேர்ந்த ஒருவர் பிரதமர் ஆனால் , ஐ . நா . வில் அவரை இந்தியில் பேசும்படி ஏன் கட்டாயப்படுத்த வேண்டும் ? என்று அவர் கேள்வி எழுப்பினார் . 129 நாடுகள் ஆதரவு ஐ . நா . வில் இந்தியை அலுவல் மொழியாக்கும் திட்டம் தொடர்பான கேள்விக்கு மக்களவையில் பதில் அளித்து பேசிய மத்திய வெளியுறவுத்துறை அமைச்சர் சுஷ்மா சுவராஜ் கூறியதாவது - ‘‘ஐ . நா . சபையின் விதிகளின்படி , இந்தியை அலுவல் மொழியாக்க 129 நாடுகளின் ஆதரவு அவசியமானது . இந்தியை அலுவல் மொழியாக்குவதற்கு தேவையான செலவை உறுப்பு நாடுகள் ஏற்க வேண்டும் . சிறிய நாடுகள் தயக்கம் ஐ . நா . சபையில் மெஜாரிட்டியை பெறுவதற்கு 129 நாடுகளின் ஆதரவை பெறுவது கடிமான பணி கிடையாது . ஆனால் , அதற்கான செலவை எதிர்க்கொள்வதில்தான் பிரச்சினை உள்ளது . செலவை ஏற்கும் விவகாரம் காரணமாக சிறிய நாடுகள் தயக்கம் காட்டுகின்றன . இதனால் இந்தி மொழியை அலுவல் மொழியாக்குவதில் இடையூறு காணப்படுகிறது . அந்த நாடுகளிடம் இது தொடர்பாக தொடர்ந்து பேசி வருகிறோம்’‘ . இவ்வாறு சுஷ்மா கூறினார் . ரூ . 400 கோடி ஆனாலும் பாரதிய ஜனதா கட்சியின் உறுப்பினர் ஒருவர் பேசுகையில் ஐ . நா . வில் இந்தியை அலுவல் மொழியாக்கும் திட்டத்திற்கு இந்தியா ரூ . 40 கோடி செலவு செய்ய வேண்டும் என்றார் . அதற்கு சுஷ்மா சுவராஜ் பதில் அளிக்கையில் , இந்திய அரசு இதற்காக ரூ . 400 கோடி கூட செலவு செய்ய தயாராக உள்ளது . ஆனால் ஐ . நா . சபை அதனை ஏற்றுக் கொள்ளாது என்றார் . சசிதரூர் கடும் எதிர்ப்பு யும் முன்னாள் மத்திய அமைச்சருமான சசிதரூர் , இந்தியை ஐ . நா . சபையில் அலுவல் மொழியாக்கும் முயற்சிக்கு கடும் எதிர்ப்பு தெரிவித்தார் . இதுபோன்ற ஒரு முயற்சிக்கு என்ன அவசியம் வந்தது ? என்றும் அவர் கேள்வி எழுப்பினார் . தமிழ் பிரதமர் ‘‘வருங்காலத்தில் தமிழகத்தில் இருந்தோ அல்லது மேற்கு வங்காள மாநிலத்தில் இருந்தோ ஒருவர் பிரதமராகவே அல்லது வெளியுறவு அமைச்சராகவோ ஆனால் , அவர்களை ஐ . நா . வில் இந்தியில் பேசும்படி நாம் ஏன் கட்டாயப்படுத்த வேண்டும் ? ’’ என்றும் அவர் கேட்டார் . ஆட்சி மொழி அல்ல சசிதரூர் மேலும் பேசுகையில் , ‘‘இந்தி இந்தியாவில் தற்போது அலுவல் மொழியாகத்தான் இருந்து வருகிறது . இந்தி , இந்தியாவின் ஆட்சி மொழி அல்ல . தற்போது பிரதமரும் , வெளியுறவு அமைச்சரும் இந்தி பேசுவதால் மொழி பெயர்ப்பு பிரச்சினை இல்லை . ஆனால் , மற்ற நாட்டவர்களை இந்தியில் பேசுவதற்காக பணம் செலுத்தும்படி கோருவது சிரமமானது . ஏனென்றால் , இந்தியாவுக்கு வெளியே இந்தி பேசப்படுவது இல்லை’’ என்றார் . மற்ற நாடுகளிலும் . . . அதற்குப் பதில் அளித்த சுஷ்மா சுவராஜ் , ‘‘ இந்தியாவில் மட்டும் அல்ல பிஜியிலும் இந்தி அலுவல் மொழியாக உள்ளது . மேலும் மொரீஷியஸ் , டிரினிடாட் , தொபாகோ போன்ற நாடுகளிலும் இந்தி பேசப்படுகிறது’’ என்றார் . விவாதத்தின்போது சசிதரூர் மேலும் கூறுகையில் , ‘‘ஐ . நா . வில் தற்போது 6 அலுவல் மொழிகள் உள்ளன . ஆனால் , ஆங்கிலம் மற்றும் பிரெஞ்சு ஆகிய இரு மொழிகள் மட்டுமே பயன்படுத்தப்படும் மொழியாக இருந்து வருவதாக’’ குறிப்பிட்டார் .


இந்திய அணியின் வேகப்பந்து யூனிட் முன்னெப்போதையும் விட தற்போது மிகவும் சிறப்பாக உள்ளது . இந்திய அணி இதுவரை இல்லாத அளவிற்கு மிகச்சிறந்த வேகப்பந்து யூனிட்டை பெற்றுள்ளது . இந்திய அணி பொதுவாக பவுலிங்கை விட பேட்டிங்கில் சிறந்து விளங்கும் . ஒரு குறிப்பிட்ட காலம்வரை இந்திய அணியின் வெற்றிக்கு பேட்டிங்தான் பெரும்பாலும் முக்கிய காரணமாக திகழ்ந்திருக்கிறது . ஒருசில போட்டிகளில் தான் பவுலிங்கால் வெற்றி பெற்றிருக்கும் . இந்திய அணியின் வேகப்பந்து வீச்சு , முன்பெல்லாம் எதிரணியை மிரட்டும் வகையில் இருக்காது . ஆனால் தற்போதைய பவுலிங் யூனிட் உலகின் எந்த அணியையும் மிரட்டும் வகையில் உள்ளது . மிரட்டியும் வருகிறது . புவனேஷ்வர் குமார் , பும்ரா , இஷாந்த் சர்மா , உமேஷ் யாதவ் , முகமது ஷமி ஆகிய ஒவ்வொருவருமே ஒவ்வொரு வகையில் சிறந்தவர்கள் . புவனேஷ்வர் குமார் நன்றாக ஸ்விங் செய்வார் . உமேஷ் யாதவ் வேகமாக வீசுவார் . பும்ரா டெத் ஓவர்களை சிறப்பாக வீசுவார் . இஷாந்த் சர்மா உயரமானவர் என்பதால் நல்ல லெந்த்திலும் பவுன்சரும் நன்றாக வீசுவார் . இவ்வாறு ஒவ்வொரு பவுலரும் ஒவ்வொரு தனித்துவத்தை கொண்டவர்கள் . இவர்களில் புவனேஷ்வர் குமாரும் பும்ராவும் ஒருநாள் போட்டிகளில் நிரந்தரமாக ஆடிவருகின்றனர் . டெஸ்ட் கிரிக்கெட்டில் யாரை சேர்ப்பது , யாரை விடுப்பது என்பது தெரியாத அளவிற்கு அனைவரும் சிறப்பாக வீசுகின்றனர் . இந்திய அணியின் தற்போதைய வேகப்பந்து வீச்சு கலவை அருமையாக இருக்கிறது . உலகின் அனைத்து அணிகளையும் மிரட்டுகிறது . இதுவரை இல்லாத அளவிற்கு இந்திய அணியின் வேகப்பந்து வீச்சாளர்கள் யூனிட் சிறப்பாக இருப்பதாக சச்சின் டெண்டுல்கரே ஏற்கனவே தெரிவித்துள்ளார் . இங்கிலாந்துக்கு எதிரான டெஸ்ட் தொடரிலும் இந்திய பவுலர்கள் சிறப்பாக வீசிவருகின்றனர் . மூன்றாவது டெஸ்டில் வேகப்பந்து வீச்சாளர்கள் மட்டும் 19 விக்கெட்டுகளை வீழ்த்தி மிரட்டினர் . வேகப்பந்து வீச்சில் பின் தங்கியே இருந்த இந்திய அணியின் வேகப்பந்து யூனிட் சிறந்து விளங்க என்ன காரணம் ? என்று இங்கிலாந்து அணியின் முன்னாள் வீரர் நிக் காம்ப்டன் விளக்கியுள்ளார் . இதுதொடர்பாக கருத்து தெரிவித்துள்ள நிக் காம்ப்டன் , இந்திய அணியின் பவுலிங் யூனிட் திடீரென சிறந்து விளங்கிவிடவில்லை . இந்திய அணியின் பவுலிங் யூனிட்டை மெருகேற்றிய பெருமை அந்த அணியின் முன்னாள் பயிற்சியாளரும் ஜிம்பாப்வே அணியின் முன்னாள் வீரருமான ஃப்ளெட்சரையே சாரும் . கொஞ்சம் கொஞ்சமாக இந்திய அணியின் பவுலர்களை மெருகேற்றியுள்ளார் ஃபிளெட்சர் . அதன் விளைவுதான் இன்று இந்திய அணியின் வேகப்பந்து வீச்சாளர்கள் சிறந்து விளங்குகின்றனர் . இப்போதைய இந்திய அணியின் வேகப்பந்து வீச்சாளர்களில் பலரும் ஃபிளெட்சர் பயிற்சியாளராக இருந்தபோது ஆடியவர்கள் . ஃபிளெட்சரின் பயிற்சியால்தான் அவர்கள் இப்போது மிரட்டலாக வீசுகிறார்கள் . இந்திய பவுலர்கள் மட்டுமல்ல . இங்கிலாந்து அணியின் அனுபவ பவுலர்களான ஆண்டர்சனும் பிராடும் சிறந்த டெஸ்ட் பவுலர்களாக வலம்வருவதற்கு கூட ஃபிளெட்சர் தான் காரணம் . அவர்களது டெஸ்ட் கிரிக்கெட் வெற்றிகரமானதாக அமையவும் ஃபிளெட்சர் முக்கிய காரணம் . ஏனென்றால் அவர்களும் ஃபிளெட்சரிடம் பயிற்சி பெற்றுள்ளனர் என்றார் நிக் காம்ப்டன் . ஃபிளெட்சர் , கேரி கிறிஸ்டனுக்கு பிறகு இந்திய அணியின் பயிற்சியாளராக இருந்தார் .


தென்னாப்பிரிக்க கிரிக்கெட் வீரர் ஏபி டிவில்லியர்ஸ் சர்வதேச கிரிக்கெட்டிலிருந்து ஓய்வு பெறுவதாக அறிவித்துவிட்டார் . தென்னாப்பிரிக்க வீரர் டிவில்லியர்ஸ் , கடந்த 2004ம் ஆண்டு இங்கிலாந்துக்கு எதிரான டெஸ்ட் போட்டியில் அறிமுகமானார் . டெஸ்ட் , ஒருநாள் , டி20 என அனைத்து விதமான கிரிக்கெட்டிலும் சிறப்பாக விளையாடி தனி முத்திரை பதித்தார் . இவரது அதிரடி ஆட்டத்துக்கு பெரும் ரசிகர் பட்டாளமே உள்ளது . தென்னாப்பிரிக்காவைக் கடந்து சர்வதேச அளவில் டிவில்லியர்ஸ் ரசிகர்களை பெற்றுள்ளார் . இந்தியாவில் டிவில்லியர்ஸுக்கு பெரிய ரசிகர் கூட்டம் உள்ளது . மைதானத்தின் அனைத்து திசைகளிலும் பந்துகளை பறக்கவிடுவதால் , 360 டிகிரி என வர்ணிக்கப்படுபவர் டிவில்லியர்ஸ் . ஐபிஎல் - லில் பெங்களூரு அணிக்காக ஆடிவருகிறார் . டிவில்லியர்ஸின் கேப்டன்சியில் , 2015 உலக கோப்பையை தென்னாப்பிரிக்கா தான் வெல்லும் என சர்வதேச அளவில் எதிர்பார்க்கப்பட்ட நிலையில் , எதிர்பாராத விதமாக அரையிறுதி போட்டியில் நியூசிலாந்திடம் தோற்று தென்னாப்பிரிக்கா வெளியேறியது . அப்போது கேப்டன் டிவில்லியர்ஸ் மைதானத்திலே கண்ணீர் விட்டு அழுதார் . சமகால கிரிக்கெட்டின் சிறந்த வீரரான டிவில்லியர்ஸ் , அர்ப்பணிப்புடன் ஆடக்கூடியவர் . உலகம் முழுதும் ரசிகர் பட்டாளத்தை கொண்ட டிவில்லியர்ஸ் சர்வதேச கிரிக்கெட்டிலிருந்து ஓய்வு பெறுவதாக அறிவித்துவிட்டார் . டிவில்லியர்ஸுக்கு வயது 34 . ஐபிஎல்லில் பெங்களூரு அணிக்காக ஆடிவருகிறார் . 114 டெஸ்ட் போட்டிகளில் ஆடி 8765 ரன்கள் எடுத்துள்ளார் . 228 ஒருநாள் போட்டிகளில் ஆடியுள்ள டிவில்லியர்ஸ் 9577 ரன்களை குவித்துள்ளார் . 78 சர்வதேச டி20 போட்டிகளில் ஆடி 1672 ரன்கள் எடுத்துள்ளார் . அடுத்த ஆண்டு உலக கோப்பை நடைபெற உள்ள நிலையில் , டிவில்லியர்ஸ் ஓய்வு பெறுவதாக அறிவித்துள்ளார் . அவரது திடீர் அறிவிப்பு ரசிகர்களை அதிர்ச்சியில் ஆழ்த்தியுள்ளது . டிவில்லியர்ஸின் முடிவு தென்னாப்பிரிக்க அணிக்கு பெரும் பின்னடைவாகவும் பாதிப்பாகவும் அமையும் . அவரை போன்ற ஒரு வீரரை யாரை வைத்து சரிகட்டும் தென்னாப்பிரிக்கா ?


தூத்துக்குடி மிகப்பெரும் பொருளாதார புரட்சியை ஜி . எஸ் . டி . உருவாக்கி இருக்கிறது என்று தமிழிசை சௌந்தரராஜன் பெருமிதத்தோடு தெரிவித்துள்ளார் . தமிழக பா . ஜ . க மாநிலத் தலைவர் தமிழிசை சௌந்தரராஜன் திருநெல்வேலியில் நடந்த திருமண விழா ஒன்றில் பங்கேற்பதற்காக விமானம் மூலம் நேற்று காலை தூத்துக்குடி மாவட்டம் , வாகைகுளத்துக்கு வந்தார் . அங்கு அவருக்கு கட்சியினர் உற்சாக வரவேற்பளித்த பின்னர் அவர் செய்தியாளர்களுக்கு பேட்டியளித்தார் . அதில் , " மதுரைக்கு எய்ம்ஸ் மருத்துவமனை வருவதால் தென் தமிழக மக்கள் அதிகளவு பயன் பெறுவர் . மருத்துவ தலைநகரமாக மதுரை மாற இருக்கிறது . சென்னை - சேலம் இடையே பசுமை வழிச்சாலை பற்றி விழிப்புணர்வு தேவை . விவசாயிகளின் நியாயமான கோரிக்கைகள் ஏற்றுக் கொள்ளப்படும் . அதேநேரத்தில் பசுமை வழிச்சாலை தமிழகத்திற்கு மிகுந்த பலன் தரும் . பசுமை வழிச்சாலை பற்றிய விழிப்புணர்வு முகாம்களை மாநில அரசு நடத்த வேண்டும் . இன்று ( அதாவது நேற்று ) இன்னொரு முக்கியமான தினம் ஜி . எஸ் . டி . கொண்டுவந்து ஒரு வருடம் ஆகிறது . மிகப்பெரும் பொருளாதார புரட்சியை ஜி . எஸ் . டி . உருவாக்கி இருக்கிறது . இதன்மூலம் வசூலிக்கப்படும் தொகை ரூ . 13 இலட்சம் கோடியாக இருக்கும் என்று கணிக்கப்படுகிறது . இது ஏற்கனவே நிர்ணயிக்கப்பட்ட ரூ . 12 இலட்சம் கோடியை விட அதிகம் . நாடு முழுவதும் ஒரே வரி விதிக்கப்படுகிறது . தூத்துக்குடி கலவரம் மக்களால் நடத்தப்பட்டது அல்ல . மக்கள் மட்டுமே அந்தப் போராட்டத்தில் பங்கேற்றிருந்தால் கலவரம் வெடித்து இருக்காது . மக்கள் அதிகாரம் போன்ற அமைப்பினர் தங்களை மூளைச்சலவை செய்தனர் என்று மக்களே தெரிவித்துள்ளனர் . இதனைத்தான் முதலில் இருந்தே நாங்கள் கூறி வந்தோம் . தூத்துக்குடி போராட்டத்தில் சமூக விரோதிகள் புகுந்து இருப்பதாக கருத்து தெரிவித்தவர்களை எதிர்க்கட்சிகள் கடுமையாக விமர்ச்சித்தன . இன்று அவர்கள் பதில் சொல்ல வேண்டும் . காவிரி தொடர்பாக கர்நாடகாவில் அனைத்து கட்சி கூட்டம் கூட்டி உள்ளார்கள் . இதனால் தமிழகத்தில் அனைத்து கட்சி கூட்டத்தை கூட்ட வேண்டும் என்று மு . க . ஸ்டாலின் தெரிவித்துள்ளார் . காவிரி முடிந்துபோன பிரச்சனை . மத்திய அரசை பொறுத்தவரை நிறைவான தீர்வை நோக்கி காவிரி நகர்ந்து கொண்டிருக்கிறது . மறுபடியும் கர்நாடகாவில் காவிரி அரசியலாகி உள்ளது . அதனை நாம் அரசியல் ஆக்க வேண்டாம் . பா . ஜ . க கட்சி சிறுபான்மை மக்களுக்கு எதிரானது என்று கூறுகிறார்கள் . ரூ . 57 கோடி ஹஜ் மானியம் மிச்சப்படுத்தப்பட்டுள்ளது என்று மத்திய மந்திரி நக்வி தெரிவித்துள்ளார் " என்று அவர் கூறினார் .


கூடி வாழ்ந்தால் கோடி நன்மை நாட்டுக்கு என்றும் ஒருவரோடு ஒருவர் இணைந்து செயல்படவேண்டும் எனவும் எம்ஜிஆர் நூற்றாண்டு விழாவில் முதலமைச்சர் எடப்பாடி பழனிசாமி தெரிவித்தார் . தமிழகத்தின் பல்வேறு மாவட்டங்களில் முதலமைச்சர் எடப்பாடி தலைமையில் எம்ஜிஆர் நூற்றாண்டு விழா நடைபெற்று வருகின்றது . அதன் ஒரு பகுதியாக சேலம் , மதுரை உள்ளிட்ட மாவட்டங்களில் நடைபெற்றுள்ளது . அந்த வகையில் தற்போது கடலூர் மாவட்டத்தில் எம்ஜிஆர் நூற்றாண்டு விழா முதலமைச்சர் எடப்பாடி தலைமையில் நடைபெற்று வருகின்றது . இதில் பேசிய முதலமைச்சர் எடப்பாடி பழனிசாமி திருத்தலங்கள் , சுற்றுலாத்தலங்கள் , நீர்நிலைகளால் சூழப்பட்டது கடலூர் மாவட்டம் எனவும் , கடலூரில் தான் ஜெயலலிதாவை எம்ஜிஆர் அறிமுகம் செய்தார் எனவும் புகழாரம் சூட்டினார் . ஜெயலலிதா தனது அரசியல் பயணத்தை கடலூரில் தான் தொடங்கினார் எனவும் , கட்சியை வழிநடத்த தொண்டர்களுக்கே உரிமை உள்ளது எனவும் தெரிவித்தார் . ஆணவம் மிக்கவர்கள் ஒன்றுமில்லாமல் போனார்கள் எனவும் கூடி வாழ்ந்தால் கோடி நன்மை நாட்டுக்கு எனவும் பேசினார் . மேலும் , ஒருவரோடு ஒருவர் இணைந்து செயல்பட வேண்டும் எனவும் , விவசாயிகளின் மேம்பாட்டுக்காகவே அரசு திட்டங்களை செயல்படுத்தி வருவதாகவும் முதலமைச்சர் பேசினார் .


திமுக தலைவர் கருணாநிதி மறைந்ததில் இருந்தே அக்கட்சிக்கு எதிராக முக . அழகிரி பேசி வருகிறார் . கருணாநிதி இறந்த மூன்றாவது நாளே அவரது சமாதியில் பேட்டி அளித்த அழகிரி தன்னுடன்தான் திமுக தொண்டர்கள் இருக்கிறார்கள் என கொளுத்திப் போட்டார் . மேலும் கருணாநிதி மறைந்த 30 ஆவது நாளான செப்டம்பர் 5 ஆம் தேதி அதாவது நாளை சென்னையில் லட்சம் பேர் பங்கேற்கும் பேரணி ஒன்றை நடத்த்ப் போவதாக தெரிவித்திருந்தார் . இந்நிலையில் கடந் 28 ஆம் தேதி சென்னையில் நடைபெற்ற திமுக பொதுக்குழு கூட்டத்தில் எந்தவித எதிர்ப்பும் இன்று ஸ்டாலின் திமுக தலைவராக தேர்ந்தெடுக்கப்படடார் . அதே நேரத்தில் மதுரையில் தனது ஆதரவாளர்களுடன் பேரணி நடத்துவது குறித்து அழகிரி ஆலோசனை நடத்தினார் . அப்போது செய்தியாளர்களிடம் பேசிய அழகிரி , தன்னை திமுகவில் சேர்த்துக் கொள்ள வேண்டும் என வலியுறுத்தினார் . அப்படி சேர்த்துக் கொண்டால் ஸ்டாலினை தலைவராக ஏற்றுக் கொள்ள தயார் எனவும் தெரிவித்தார் . ஆனால் இது எதையுமே ஸ்டாலின் கண்டு கொள்ளவிலலை . இதையடுத்து நாளை பேரணி உறுதியாக நடைபெறும் என அழகிரி அறிவித்தார் . அதன்படி நாளை பேரணி நடத்துவதற்கான அனைத்து ஏற்பாடுகளும் செய்யப்பட்டுள்ளன . சென்னை நகர் முழுவதும் அழகிரி ஆதரவாளர்களின் போஸ்டர்களால் ஜொலிக்கிறது . இதனிடையே நாளை காலை 10 மணிக்கு நடைபெறவுள்ள இந்த பேரணியில் பங்கேற்பதற்காக மதுரை , ராமநாதபுரம் , நெல்லை , தேனி உள்ளிட்ட தமிழகத்தின் பல்வேறு பகுதிகளில் இருந்து ஆயிரக்கணக்கான வாகனங்கள் சென்னை நோக்கி படையெடுக்கத் தொடங்கியுள்ளன . அழகிரி ஆதரவாளர்கள் ஏராளமானோர் அந்த வாகனங்களில் உற்சாகமாக முழக்கமிட்டபடி சென்னை நோக்கி பயணிக்க தொடங்கியுள்ளனர்


ஏ . ஆர் . முருகதாஸ் இயக்கத்தில் மூன்றாவது முறையாக விஜய் நடிக்கும் ‘விஜய் 62’ படத்தின் படப்பிடிப்பு தற்போது சென்னையில் விறுவிறுப்பாக நடைபெற்று வருகிறது . சன் பிக்சர்ஸ் நிறுவனத்திற்குச் சொந்தமான சன் நெட்வொர்க் அலுவலகத்தில் நடைபெற்ற படப்பிடிப்பில் விஜய் கருப்பு நிற கோர்ட் ஷூட் போட்டு கண்ணாடி அணிந்து மிகவும் ஸ்டைலாக டான் லுக்கில் இருக்கும் புகைப்படங்கள் சமூக வலைதளங்களில் அதிகம் பகிரப்பட்டு வந்தது . இந்த படத்தில் விஜய் மல்டி மில்லியனராக நடிப்பதாக கூறப்படுகிறது . இந்தப் படத்தில் கதாநாயகியாக கீர்த்தி சுரேஷ் நடித்து வருகிறார் . காமெடிக்காக யோகிபாபு , தம்பி ராமையா , ரோபோ சங்கர் ஆகியோர் இப்படத்தில் நடித்து வருகிறார்கள் . இந்த படத்தில் ஏற்கனவே ஏராளமான நட்சத்திரப் பட்டாளங்கள் இனைந்து நடித்து வரும் நிலையில் , இவர்கள் கூட்டணியில் பிரபல அரசியல்வாதி பழ கருப்பையாவும் இணைந்திருக்கிறார் . இவர் இப்படத்தில் விஜய்க்கு வில்லனாக நடிக்கிறார் . மேலும் மற்றொரு வில்லனாக ராதாரவியும் ஒப்பந்தம் செய்யப்பட்டுள்ளார் . மூன்று வில்லன் யார் என்பதை ரகசியமாக வைத்திருக்கிறார்கள் . இதையடுத்து , நேற்று சென்னை தியாகராய நகர் , வெங்கட்நாராயணா ரோட்டில் உள்ள ஒரு அரசுப் பள்ளியில் படப்பிடிப்பு நடந்து வந்தது . அடுத்தகட்ட படப்பிடிப்பில் இவர்கள் கலந்துகொள்ளவிருப்பதாக தகவல் வெளியாகியுள்ளது .


ஐபிஎல் 11வது சீசன் விறுவிறுப்பான கட்டத்தை எட்டியுள்ளது . ஹைதராபாத் மற்றும் சென்னை அணிகள் பிளே ஆஃப் சுற்றுக்கு தகுதி பெற்றுவிட்டன . டெல்லி அணி பிளே ஆஃப் வாய்ப்பை இழந்துவிட்டது . பஞ்சாப் அணியின் நெட் ரன்ரேட் மிகவும் குறைவாக உள்ளதால் , பிளே ஆஃப் சுற்றுக்கு தகுதி பெறுவது கேள்விக்குறிதான் . எஞ்சிய இரண்டு இடங்களுக்கு மும்பை , கொல்கத்தா , பெங்களூரு , ராஜஸ்தான் ஆகிய அணிகளுக்கு இடையே கடும் போட்டி நிலவுகிறது . இந்த சீசனின் விறுவிறுப்பான கட்டத்தில் இருக்கும் இந்த நேரத்தில் , இந்த சீசனின் மிகச்சிறந்த 5 கேட்ச்களை பார்ப்போம் . . 1 . டிவில்லியர்ஸ் ( ராயல் சேலஞ்சர்ஸ் பெங்களூரு ) < iframe src = ' https : / / players . brightcove . net / 3588749423001 / H1Xzd8U6g _ default / index . html ? videoId = 5786188237001 & autoplay = 1 ' allowfullscreen frameborder = 0 > < / iframe > ஹைதராபாத் அணிக்கு எதிரான நேற்றைய போட்டியில் , அலெக்ஸ் ஹேல்ஸ் அடித்த பந்து பவுண்டரி லைனை தாண்டி காற்றில் இருந்தது . அநாயசமாக குதித்து அந்த பந்தை கேட்ச் செய்தார் டிவில்லியர்ஸ் . இந்த ஐபிஎல் சீசனின் மிகச்சிறந்த கேட்ச் இது என்று கூறலாம் . பெங்களூரு சின்னசாமி மைதானமே மிரண்டு போனது . 2 . டிரெண்ட் போல்ட் ( டெல்லி டேர்டெவில்ஸ் ) < iframe src = ' https : / / players . brightcove . net / 3588749423001 / H1Xzd8U6g _ default / index . html ? videoId = 5774445061001 ' allowfullscreen frameborder = 0 > < / iframe > பெங்களூரு அணிக்கு எதிரான லீக் போட்டி ஒன்றில் கோலி அடித்த பந்தை டிரெண்ட் போல்ட் பவுண்டரி லைனில் கேட்ச் செய்தார் . கேட்ச் பிடித்து பவுண்டரி லைனை ஒட்டி கீழே விழுந்த போல்ட் , பவுண்டரி கோட்டை தொட்டுவிடாதவாறு உடலின் வேகத்தை கட்டுப்படுத்தினார் . இதுவும் சிறந்த கேட்ச் . 3 . மனீஷ் பாண்டே ( சன்ரைசர்ஸ் ஹைதராபாத் ) < iframe src = ' https : / / players . brightcove . net / 3588749423001 / H1Xzd8U6g _ default / index . html ? videoId = 5770434118001 ' allowfullscreen frameborder = 0 > < / iframe > கொல்கத்தா அணி வீரர் ஆண்ட்ரே ரசலின் கேட்ச்சை மனீஷ் பாண்டே பிடித்ததும் இந்த சீசனின் சிறந்த கேட்ச்களில் ஒன்று . பந்தை தவறவிட்ட மனீஷ் , உடனே சுதாரித்து மீண்டும் பந்தை பிடித்துவிடுவார் . 4 . ஹர்திக் பாண்டியா ( மும்பை இந்தியன்ஸ் ) < iframe src = ' https : / / players . brightcove . net / 3588749423001 / H1Xzd8U6g _ default / index . html ? videoId = 5770377420001 ' allowfullscreen frameborder = 0 > < / iframe > டெல்லி அணி வீரர் கிளென் மேக்ஸ்வெல் தூக்கி அடித்த பந்தை லாங் ஆன் திசையில் இருந்து ஓடி வந்து காற்றில் பறந்து ஹர்திக் பாண்டியா பிடித்தார் . அந்த கேட்ச்சும் இந்த சீசனில் பலரது மனதை கவர்ந்த கேட்ச்களில் ஒன்று . கடினமான கேட்ச்சும் கூட . 5 . விராட் கோலி ( ராயல் சேலஞ்சர்ஸ் பெங்களூரு ) < iframe src = ' https : / / players . brightcove . net / 3588749423001 / H1Xzd8U6g _ default / index . html ? videoId = 5778162939001 ' allowfullscreen frameborder = 0 > < / iframe > கொல்கத்தா அணியின் கேப்டன் தினேஷ் கார்த்திக் தூக்கி அடித்த பந்தை லாங் ஆஃப் திசையில் இருந்து ஓடிவந்து விராட் கோலி பிடித்த கேட்ச்சும் இந்த சீசனின் நல்ல கேட்ச்களில் ஒன்று .


ராஜன் என இந்திய குடியரசுக்கு முன்பு முதலமைச்சராக இருந்தவர்கள் ஆனாலும் சரி , அதன் பிறகு வந்த ராஜாஜி , காமராஜர் , பக்தவச்சலம் , அண்ணாதுரை , கருணாநிதி , எம்ஜிஆர் , ஜெயலலிதா , ஒ . பன்னீர்செல்வம் ஆகியோர் மக்களை சந்தித்து , எம்ல்ஏவாக இருந்து முதலமைச்சர் ஆனவர்கள்தான் . ராமச்சந்திரன் இறந்ததால் , முதலமைச்சராக பதவியேற்றவர் வி . என் . ஜானகி . ஜானகிகயை அடுத்து , மக்களை நேரடியாக சநதிக்காமல் , முதலமைச்சராக பொறுப்பேற்க உள்ளார் சசிகலா . என்னதான் தமிழகம் முழுவதும் எதிர்க்கட்சியினரும் , சசிகலாவின் அதிருப்தியாளர்களும் கூவி கூவி குட்டி கர்ணம் அடித்தாலும் , எல்லாவற்றையும் தூள் தூளாக்கிவிட்டார் சசிகலா என்றுதான் சொல்லியாக வேண்டும் . தொடர்ந்து ஒ . பிஎஸ் பிரிந்து செல்கிறார் . சசிகலாவுக்கு உட்கட்சியில் எதிர்ப்பு என்றெல்லாம் கூறப்பட்டது . இவற்றையெல்லாம் சமாளித்து , இறுதியில் கட்சியில் ஒரு சிறு சலசலப்பு இல்லாமல் ( கேபிமுனுசாமியும் சசிகலாவை நேரடியாக எதிர்க்கவில்லை . ) அனைவரையும் சரிகட்டி சாமர்த்தியமாக காய் நகர்த்தி , முதலமைச்சராக பொறுப்பேற்க உள்ளார் . இவ்வளவு நாள் அரசு எநிதிரம் என்னும் வட்டத்துக்கு வராமல் இருந்த சசிகலா , தற்போது அரசு நிர்வாகம் மற்றும் மக்களை நேடியாக சந்திக்க உள்ளார் . இந்த நேரடி பொது வாழ்வு எந்த அளவுக்கு வெற்றி பெறும் என்பதை காலம் தான் தெளிவுப்படுத்த வேண்டும் .


காஞ்சிபுரம் காமாட்சியம்மன் கோயிலில் நடிகர் ரஜினிகாந்தின் மனைவி லதா ரஜினிகாந்த் விசேஷ பூஜை நடத்தினார் . நடிகர் ரஜினிகாந்த் தனது அரசியல் பிரவேச அறிவிப்பை தொடர்ந்து , மக்கள் மன்ற நிர்வாகிகளை நியமித்து வருகிறார் . 32 மாவட்டங்களுக்கான நிர்வாகிகளை நியமித்த பிறகு மாநில நிர்வாகிகள் நியமனம் நடைபெற உள்ளது . இந்நிலையில் , ரஜினியின் அரசியல் பிரவேச அறிவிப்பு மே மாதம் இருக்கும் என கூறப்படுகிறது . இதையொட்டி காஞ்சிபுரம் காமாட்சி அம்மன் கோயிலில் சிறப்பு பூஜைகள் நடத்தப்பட்டது . லதா ரஜினிகாந்த் கலந்துக்கொண்ட இந்த பூஜையை நடராஜா சாஸ்திரி இந்த பூஜையை செய்தார் . இந்த பூஜைக்கு பின் செய்தியாளர்களை சந்தித்து பேசிய லதா ரஜினிகாந்த் தமிழ் நாட்டின் நன்மை மற்றும் தற்போது உள்ள பிரச்சனைகளுக்கு தீர்வு கிடைக்க வேண்டும் என இந்த யாகம் நடைபெற்றதாக கூறினார் . புகைப்படங்கள் . . .


தூத்துக்குடியில் நடந்ததுபோல சேலம் போராட்டம் மாறிவிடக் கூடாது என்று திமுக செயல் தலைவர் மு . க . ஸ்டாலின் , சட்டப்பேரவையில் எச்சரிக்கைவிடுத்துள்ளார் . சேலம் 8 வழிச்சாலை திட்டத்தை எதிர்த்து பொதுமக்கள் போராடி வருகின்றனர் . இதனால் 8 ஆயிரம் ஏக்கர் விவசாய நிலம் 8 வழிச்சாலையால்பாதிக்கப்படும் என்றார் . இது குறித்து முதலமைச்ச்ர எடப்பாடி பழனிசாமி பேசுகையில் , சென்னை - சேலம் இடையே 8 வழி பசுமை வழிச்சாலை அமைப்பதுஉறுதி என முதலமைச்சர் கூறியிருந்தார் . இந்த நிலையில் மு . க . ஸ்டாலின் பேசும்போது தூத்துக்குடி என்ற வார்த்தையை அவைக் குறிப்பில் இருந்து நீக்குவதாக சபாநாயகர் தனபால் அறிவித்தார் . இதுகுறித்த திமுகவின் கோரிக்கையை சபாநாயகர் மறுத்தார் . இதை அடுத்து , திமுகவினர் வெளிநடப்பு செய்தனர் . இதன் பின்னர் , மு . க . ஸ்டாலின் செய்தியாளர்களைச் சந்தித்தார் . அப்போது பேசிய அவர் , பசுமை சாலை திட்டம் தொடர்பான விவாதம் சட்டமன்றத்துக்கு வந்தபோது , நான் குறுக்கிட்டு சாலை திட்டம் நாட்டின் வளர்ச்சிக்கு நிச்சயம் தேவை . அதனை திமுக வரவேற்கிறது . அதே நேரத்தில் மக்களுக்கு என்ன பாதிப்பு என்பதை அவர்களிடம் கேட்டு தீர்வு காண வேண்டும் . மக்கள் குறை தீர்ப்பு அடிப்படையில் தீர்வு காண வேண்டும்என்றேன் . மலைகள் , விவசாய நிலங்கள் பாதிக்கக் கூடிய நிலையில் உள்ளது . சேலம் மக்கள் போராடும் சூழலுக்கு வந்துள்ளன . இப்போதுதான் தூத்துக்குடிசம்பவம் முடிநதுள்ளது . அதுபோல போராட்டம் வந்துவிடக் கூடாது . மக்களிடத்தில் விருப்பத்தைக் கேட்டு அதன்பிறகே கொண்டு வந்தால் நன்றாக இருக்கும் என்று என் கருத்தை தெரிவித்தேன் . தூத்துக்குடி என்ற வார்த்தையை அவைக் குறிப்பில் இருந்து நீக்குவதாக சபாநாயகர் அறிவித்தார் . அது என்ன தீண்ட தகாத வார்த்தையா ? தூத்துக்குடி என்ற வார்த்தையை முதலமைச்சர் பல முறை பேசியுள்ளார் . அது பதிவாகியுள்ளது . நான் சொன்னது பதிவாகக் கூடாதா ? என்றேன் . ஆனால் கடைசி வரை எங்கள் கோரிக்கையை ஏற்கவில்லை . இதையடுத்து , முதலமைச்சர் எடப்பாடி பழனிசாமியின் பதிலுறையை எதிர்த்து நாங்கள் வெளிநடப்பு செய்தோம் என்றார் . கருத்து சுதந்திரம் இந்த ஆட்சியில்நசுக்கப்பட்டு வருகிறது . அரசு கேபிளில் இருந்து புதிய தலைமுறை தொலைக்காட்சி பின்னுக்கு தள்ளப்பட்டுள்ள . இதுவே இந்த ஆட்சியின் சர்வாதிகார போக்கிற்கு சாட்சி என்று ஸ்டாலின் கூறினார் .


வாணி ராணி சீரியலுக்கு பிறகு ராதிகா நடிக்கவிருக்கும் சீரியல் தான் சந்திரகுமாரி . வாணி ராணிக்கு பிறகு ராஜா ராணி காலத்து கதையை தேர்ந்தெடுத்து நடிக்கவிருக்கும் ராதிகா இந்த சீரியலில் முக்கிய கதாப்பாத்திரத்தில் நடித்து வருகிறார் . இந்த சீரியலையும் ராதிகாவின் ராடன் நிறுவனம் தான் தயாரிக்கவிருக்கிறது . இந்த சந்திரகுமாரி சீரியலில் தன்னுடைய புதிய தோற்றம் என்ன என்பதை ராதிகா சமீபத்தில் , தன்னுடைய டிவிட்டர் பக்கத்தில் வெளியிட்டிருக்கிறார் . மேலும் புதிய தோற்றத்தில் விரைவில் மீண்டும் சின்னத்திரைக்கு வர இருப்பதையும் அவர் அதில் தெரிவித்திருக்கிறார் . ராதிகாவின் இந்த புதிய தோற்றம் , ரம்யா கிருஷ்ணன் பாகுபலியில் செய்திருந்த சிவகாமி தேவி கதாபாத்திரத்தையே நினைவூட்டுகிறது . பாகுபலியில் ரம்யா கிருஷ்ணனின் இடத்தில் வேறு யாரையுமே ஒப்பிட்டு பார்க்க முடியாது . அந்த அளவிற்கு மிரட்டலாக , தோரணையாக நடித்திருப்பார் ரம்யா கிருஷ்ணன் . அதனாலேயோ என்னவோ ராதிகாவின் இந்த புதிய தோற்றத்தினை , பாகுபலி சிவகாமி தேவியுடன் ஒப்பிட்டு கலாய்த்து வருகின்றனர் நெட்டிசன்கள் . ஃபஸ்ட்லுக் எப்படி இருந்தால் என்ன சீரியல் நல்லா இருந்தா சரி என சந்திரகுமாரி சீரியலை காண ஆவலுடன் காத்திருக்கின்றனர் வாணி ராணி ரசிகர்கள் .


தொடர்ந்து ஓபிஎஸ்ஸை அவமானப்படுத்தி ஓரம் கட்டும் வேலைகளை தினகரனின் கிரீன் சிக்னலோடு செய்கிறாரா அல்லது தனிப்பட்ட பகையைத் தீர்த்துக்கொள்வதற்காக கேம் ஆடிவிட்டு தினகரனை அதற்கு தலையாட்ட வைக்கிறாரா என்கிற சந்தேகம் சில நாட்களாக அதிமுக வட்டாரத்தில் அரசல்புரசலாக நடமாடிவருகிறது . பன்னீர் மற்றும் தங்க தமிழ்ச்செல்வன் இருவருமே தேனி மாவட்டத்தில் அரசியல் செய்பவர்கள் . பெரியகுளம் எம் . பி தொகுதியில் தினகரன் போட்டியிட்டபோது இருவருமே தங்கள் தனித்தனி செல்வாக்குகளால் அவருக்குப் பக்கபலமாக நின்றார்கள் . ஆனால் அரசியலில் அடி எடுத்து வைத்த காலத்திலிருந்தே இருவருக்குமே தேனி மாவட்ட அ . தி . மு . க - வில் கடும் பகை . இதில் ஒவ்வொரு முறையும் சரியான காய்கள் நகர்த்தி , ஜெயித்து , அமைச்சர் , முதல்வர் என உயர்ந்தவர் பன்னீர்தான் . பன்னீர் இனி தங்களுடன் இல்லை என்று தினகரன் வட்டாரத்தில் தங்க தமிழ்ச்செல்வனுக்கென்று தனி செல்வாக்கு ஏற்பட்டுவரும் நிலையில் , இப்போது மீண்டும் தினகரனிடம் பன்னீர் நெருக்கம் காட்ட ஆரம்பித்திருப்பதை தங்க தமிழ்ச்செல்வன் ரசிக்கவில்லை என்கிறார்கள் . இதுபோக பழைய பகையைத் தீர்த்துக்கொள்ளும் வகையிலும் , மீண்டும் தினகரனுடன் நெருங்கிவிடக்கூடாது என்பதற்காகவும் தங்க தமிழ்ச்செல்வனே இந்த விஷயங்களையெல்லாம் வெளியிட்டுவிட்டார் . வேறு வழியில்லாமல் தினகரனும் வழிமொழிந்துவிட்டார் என்றும் ஒரு பேச்சும் ஓடிக்கொண்டிருக்கிறது . ஆக பன்னீர் என்னும் பந்தை உதைத்து ஆளாளுக்கு கோல் போட்டுக்கொண்டிருக்கிறார்கள் .


ஆர் . கே . நகரில் ஆளும் அ . தி . மு . க . அணிதான் போட்டியாக இருக்கப்போகிறது ! தோற்றாலும் கூட ‘அதிகாரத்தை பயன்படுத்தி ஜெயித்தார்கள் . ’ என்று டயலாக் விட்டு டபாய்த்துவிடலாம் என்கிற எண்ணத்தில் இருந்தார் ஸ்டாலின் . ஆனால் அதற்குள் லயோலா ராஜநாயகத்தின் கணிப்பு ’இடைத்தேர்தல் ரேஸில் தினகரனே முந்துகிறார் ! தி . மு . க . வுக்கு மூன்றாவது இடம் தான் இன்றைய சூழலி . ’ என்று பற்ற வைத்து பதற வைத்திருக்கிறார் ஸ்டாலினை . இந்த கடுப்பு ஒரு பக்கம் இருக்கும் நிலையில் , சொந்த கட்சி பஞ்சாயத்து ஒன்று தளபதியை தாறுமாறாக டென்ஷனாக்கி இருக்கிறது . அதாவது திருநெல்வேலி தி . மு . க . வின் மேற்கு மாவட்ட செயலாளரான சிவபத்மநாபன் , தென்காசி சேர்மனிடம் ‘ஐம்பதாயிரம் கொடுங்க ! நீங்க எப்படியெல்லாம் முறைகேடா பணம் பண்றீங்க ! அப்படிங்கிற லட்சணம் எனக்கு தெரியாதா ? ’ என்று அதிரடியாய் பேசிய ஆடியோ வாட்ஸ் ஆப்பில் வலம் வந்து தி . மு . க . வை முகம் சுண்ட வைத்தது . இந்நிலையில் இதேபோல் கோயமுத்தூர் தெற்கு மாவட்ட தி . மு . க . செயலாளர் தமிழ்மணி இதேபோல் வசூல் விஷயமாய் பேசிய ஆடியோ ஒன்றும் வைரலாகி இருக்கிறது . தமிழ்மணியின் கேட்டதாக சொல்லி யாரோ ஒரு நிர்வாகி இன்னொரு நிர்வாகியிடம் ஆர் . கே . நகர் தேர்தல் செலவுக்கு பணம் கேட்கிறார் . அதற்கு அவரோ ‘இந்த உலகத்துல யாருக்கு வேணாலும் பணம் கொடுப்பேன் . ஆனா மாவட்ட செயலாளருக்கு அஞ்சு பைசா கூட கொடுக்க மாட்டேன் ! அவரு எனக்கு என்ன பண்ணியிருக்கார் ? ’ என்று போட்டுத் தாக்குகிறார் . இந்த ஆடியோ அப்படியே வாட்ஸ் ஆப்பில் வலம் வந்தது . இதைக் கண்டு டென்ஷனான தமிழ்மணி சம்பந்தப்பட்ட நிர்வாகிக்கு போன் போட்டு ‘நான் உங்ககிட்ட பணம் கேட்டேனா ? எதுக்கு அசிங்கப்படுத்துறீங்க ? ’ என்று நியாயம் கேட்க அப்பவும் அந்த நிர்வாகி தமிழ்மணியை நேரடியாகவே வறுத்தெடுக்கிறார் . ‘இந்த மாவட்டத்துல கட்சி பிரச்னைகளை சரி பண்ணலேன்னா நீங்க எந்த தொகுதியில நின்னாலும் ஜெயிக்க முடியாது . எழுதி வெச்சுக்குங்க . ’ என்று வகுந்திருக்கிறார் . இந்த ஆடியோவும் அடுத்தடுத்து வாட்ஸ் ஆப்பில் வைரலாகி இருக்கிறது . தி . மு . க . வுக்கு பெரும் தலை குனிவு . இந்த தகல்வல்கள் ஸ்டாலினின் காதுகளுக்குப் போயி , அவரும் அந்த ஆடியோவை கேட்டுவிட்டு சூடாகியிருக்கிறார் . கையோடு தன் கட்சியின் மாவட்ட செயலாளர்களிடம் , ‘இனி எந்த மாவட்டத்தின் விஷயம் வாட்ஸ் ஆப்பில் வந்தாலும் சரி , கவலையே படாமல் கட்சியிலிருந்து தூக்கி வீசிடுவேன் . ஜாக்கிரதை . ’ என்று எச்சரித்திருக்கிறாராம் . வாட்ஸ் ஆப்பை கண்டுபிடித்தவனை திட்டித் தீர்த்துக் கொண்டிருக்கிறார்கள் தி . மு . க . நிர்வாகிகள் .


சசிகலா , தினகரனை அடுத்து டெல்லி மேலிடம் இளவரசி மகனை குறிவைத்து , இயங்கி வருவதாக தகவல்கள் வெளியாகி உள்ளன . அதற்காக கணக்கில் வராத சசிகலா குடும்பத்தின் சொத்து ஆவணங்கள் கவனமுடன் திரட்டப்பட்டு வருகின்றன . சசிகலா பெங்களூரு சிறையில் இருக்கிறார் . தினகரனும் கைது செய்யப்பட்டு விட்டார் . ஆனாலும் , சசிகலா குடும்பமே , ஆட்சியை இயக்கி கொண்டிருக்கிறது என்று டெல்லி மேலிடம் உறுதியாக நம்புகிறது . ஆகவே , கார்டனின் அனைத்து பண பரிவர்த்தனை போக்குவரத்தையும் அறிந்த , இளவரசி மகன் விவேக்கை நோக்கி தனது முழு கவனத்தையும் திருப்பி இருக்கிறது டெல்லி . போயஸ் கார்டனில் , விவேக் மூலம் இதுவரை நடந்து வந்த , கணக்கில் வராத பண பரிவர்த்தனைகள் , வாங்கி குவிக்கப்பட்ட சொத்துக்கள் குறித்த அனைத்து தகவல்களையும் திரட்டி வருகின்றனர் அதிகாரிகள் . வி , நமது எம் . ஜி . ஆர் , ஜாஸ் சினிமாஸ் என கண்ணுக்குத் தெரிந்த சொத்துக்கள் ஒரு பக்கம் ஆய்வு செய்யப்பட்டு வருகின்றன . மறுபக்கம் , மன்னார்குடி உறவுகளின் பெயர்களில் வாங்கிக் குவிக்கப்பட்ட சொத்துக்கள் , உதவியாளர் பெயரில் வாங்கப்பட்ட சொத்துக்கள் , தமிழ்நாடு , ஆந்திர , கர்நாடக மாநிலங்களில் வாங்கப்பட்ட நிலங்கள் , பங்கு முதலீடு ஆகிவற்றுக்கான ஆதாரங்கள் திரட்டப்பட்டு வருகின்றன . அதேபோல் , ஜெயலலிதா மருத்துவமனையில் இருந்தபோது , டெல்டா மாவட்டத்துக்குக் கொண்டு செல்லப்பட்ட சொத்துக்கள் என அனைத்தையும் மிகத் துல்லியமாக அதிகாரிகள் கணக்கெடுத்து வருகின்றனர் . இதுபற்றிய அனைத்து வைவரங்களும் , பன்னீர்செல்வம் தரப்பில் இருந்து , சேகரித்து டெல்லிக்கு கொடுக்கப்பட்டுள்ளதாக கூறப்படுகிறது . ஏற்கனவே , சேகர் ரெட்டியிடம் நடத்தப்பட்ட அதிரடி சோதனை , அதன் பிறகு பன்னீர் தரப்பு கொடுத்த தகவல்களின் அடிப்படையில் விஜயபாஸ்கர் வீட்டில் நடந்த ரைடு ஆகியவற்றில் , அதிகாரிகளுக்கு ஏராளமான ஆவணங்கள் கிடைத்துள்ளன . இதையடுத்து , கணக்கில் வராத சசிகலா குடும்பத்தின் சொத்துக்களை மக்கள் மத்தியில் அடையாளம் காட்டும் வேலையில் மத்திய நிதி அமைச்சகம் இறங்கி உள்ளது . அதற்காக , விவேக் , டாக்டர் . வெங்கடேஷ் , டாக்டர் . சிவக்குமார் , தினகரன் மனைவி அனுராதா உள்ளிட்டவர்கள் தீவிர விசாரணை வளையத்திற்குள் கொண்டுவரப்பட உள்ளனர் . அதன் மூலமே சசிகலா குடும்பத்தை அரசியலில் இருந்து முழுமையாக அப்புறப்படுத்த முடியும் என்று டெல்லி மேலிடம் நினைக்கிறது . அதற்கு , விவேக்கை வளைப்பதே சரியான வழி என்பதால் , மத்திய அரசின் ஒட்டு மொத்த பார்வையும் விவேக்கை நோக்கி திரும்பி உள்ளதாக கூறப்படுகிறது ,


வெள்ளித்திரை நடிகர்களுக்கு இருப்பது போலவே சின்னதிரை நடிகர்களுக்கும் தற்போது ஏகப்பட்ட ரசிகர்கள் உள்ளனர் . இதனால் சின்னத்திரையில் கால் பதித்து வெற்றியடைந்த பின்னர் , வெள்ளித்திரையில் கவனம் செலுத்தி வருகின்றனர் சீரியல் நடிகர்கள் . அந்த வகையில் சின்னத்திரையில் பிரபலமான சிவகார்த்திகேயன் , பிரியா பவானி சங்கர் போன்ற நடிகர் நடிகைகள் வெள்ளித்திரையில் அசைக்க முடியாத இடத்தை பிடித்துள்ளனர் . இவர்களுக்கான ரசிகர்கள் கூட்டமும் பெருகிக்கொண்டே போகிறது . இப்படி பல பிரபலங்களை உருவாக்கிய தொலைக்காட்சியில் ஒளிபரப்பான ' ராஜா ராணி ' சீரியலில் நடிக்கும் ஆலியா மானசா மற்றும் சஞ்சீவ் ஜோடி இணைந்து ' என்னை மாற்றும் காதலே ' என்கிற படத்தில் நடிக்க உள்ளனர் . நடிகர் சஞ்சீவ் ஏற்க்கனவே குளிர் 100 டிகிரி என்ற படத்தில் கதாநாயகனாக நடித்தார் . ஆனால் அந்த படத்திற்கு ரசிகர்கள் மத்தியில் பெரிதாக வரவேற்பு கிடைக்க வில்லை . ஆனால் இந்த திரைப்படம் இருவருக்கும் மிகபெரிய திருப்பு முனையாக இருக்கும் என நம்புவதாக கூறியுள்ளனர் . சின்னத்திரையில் ஏற்றுக்கொள்ளப்பட்ட இவர்கள் வெள்ளித்திரை ரசிகர்கள் மனதிலும் இடம் பிடிப்பார்களா ? என பொறுத்திருந்து பாப்போம் .


தமிழக அரசு பள்ளிகளில் உள்ள காலி பணியிடங்களுக்கு விரைவில் 2000 தற்காலிக ஆசிரியர்கள் நியமிக்கப்படுவார்கள் என்று அமைச்சர் செங்கோட்டையன் தகவல் தெரிவித்துள்ளார் . பள்ளிக்கல்வித்துறையில் அதிரடி மாற்றங்களை கொண்டு வரும் அமைச்சர் செங்கோட்டையன் ஈரோட்டில் செய்தியாளர்களுக்கு பேட்டியளிக்கையில் தமிழகத்தில் புதிதாக கொண்டுவரப்பட்டுள்ள பாட புத்தகம் எந்த போட்டி தேர்வையும் சமாளிக்கும் வகையில் வடிவமைக்கப்பட்டுள்ளது . மேலும் பள்ளிகளில் ஆசிரியர் பற்றாக்குறை குறித்து முதல்வர் சமீபத்தில் ஒரு கோப்பில் கையெழுத் திட்டுள்ளார் . அதன்படி , எந்த பள்ளிகளில் ஆசிரியர் பற்றாக்குறை இருக்கிறது என்பதை கண்டறிந்து அந்த இடங்களில் , 7,500 சம்பளத்தில் 2000 தற்காலிக ஆசிரியர்கள் நியமனம் செய்யப்படுவார்கள் . அதற்கான பணிகளை மாவட்ட முதன்மை கல்வி அதிகாரிகளும் , மாவட்ட கல்வி அதிகாரிகளும் செய்து வருகின்றனர் . இனி எதிர்காலத்தில் பள்ளிகளில் காலிப் பணியிடம் என்பதே இருக்காது என்றார் . இதேபோல் மகப்பேறு காலத்தில் 9 மாதம் விடுமுறையில் செல்லும் ஆசிரியைகளுக்கு பதிலாக தற்காலிக ஆசிரியர்கள் நியமித்துக்கொள்ள நடவடிக்கை எடுக்கப்பட்டு வருகிறது . அரசு பள்ளிகளை கட்டமைக்க தொழில் அதிபர்களுக்கு அழைப்பு விடுக்கப்பட்டுள்ளது . இதுவரை ரூ . 3 கோடிக்கு மேல் நிதி கிடைத்துள்ளது . தனியார் பங்களிப்புடன் பல அரசு பள்ளிகளில் கழிப்பிட வசதி , ஸ்மார்ட் கிளாஸ் அமைத்தல் போன்ற பணி நடந்து வருகிறது . மேலும் பள்ளிகளை சுத்தம் செய்வதற்கு ரூ . 3 கோடி ஒதுக்கீடு செய்யப்பட்டுள்ளது . மேலும் வரும் பொங்கலுக்குள் அனைத்துப் பள்ளிகளிலும் தூய்மை செய்யும் வகையில் வெள்ளையடித்து தரப்படும் . இதற்காக முதல்வர் ஆணையிட்டுள்ளார் . இதற்கான பணிகள் விரைவில் தொடங்கப்படும் என அமைச்சர் செங்கோட்டையன் தகவல் தெரிவித்துள்ளார் .


ராஜேஷ் லக்கானியை சந்திக்கிறார் டிடிவி . . . ! ஆர் . கே . நகரில் பிரசாரம் செய்ய டிடிவி . தினகரனுக்கு அனுமதி மறுக்கப்பட்டதால் பரபரப்பு ஏற்பட்டுள்ளது . இன்று பிரசாரம் மேற்கொள்ள ஆன்லைன் மூலம் அனுமதி கோரிய நிலையில் மீண்டும் அனுமதி மறுக்கப்பட்டுள்ளது . தேர்தல் பிரசாரம் செய்ய தினகரனுக்கு கடந்த 4 நாட்களாக , காவல்துறை அனுமதி மறுத்து வருகிறது . இதனால் தேர்தல் பிரசாரத்தை தொடங்க முடியாமல் தினகரன் தரப்பு தவித்து வருகின்றனர் . காவல்துறை அனுமதி மறுப்பதால் தேர்தல் பிரச்சாரத்தை தினகரன் அணி தொடங்க முடியாத நிலை ஏற்பட்டுள்ளதை அடுத்து , அடுத்த கட்ட நடவடிக்கைகள் குறித்து தினகரன் தனது ஆதரவாளர்களுடன் தீவிர ஆலோசனை செய்தார் இதனை தொடர்ந்து தற்போது தினகரன் தமிழக தலைமை தேர்தல் ஆணையர் ராஜேஷ் லக்கானியை சந்தித்து முறையிட உள்ளார் . தேர்தல் சின்னம் இன்னும் ஒதுக்கப்படாத நிலையில் , தினகரனுக்கு பிரச்சாரம் மறுக்கப்பட்டு வருகிறது . முறையாக சின்னம் கிடைத்தபிறகே , தினகரனால் ஆர் . கே நகரில் பிரச்சாரம் மேற்கொள்ள முடியும் என்பது குறிப்பிடத்தக்கது


மியாமி ஓபன் டென்னிஸ் போட்டியில் தோல்விகண்ட ஃபெடரர் , " மோசமாக ஆடிய எனக்கு இந்தத் தோல்வி தேவையான ஒன்றுதான் " என்று விரக்தியுடன் தெரிவித்தார் . மியாமி ஓபன் டென்னிஸ் போட்டியில் உலகின் முதல்நிலை வீரரான ஸ்விட்சர்லாந்தின் ரோஜர் ஃபெடரர் , தகுதிச்சுற்று வீரரான ஆஸ்திரேலியாவின் தனாசி கோக்கினாகிஸிடம் தோல்வி கண்டு போட்டியிலிருந்து வெளியேறினார் . மியாமி ஓபன் டென்னிஸ் போட்டியில் அமெரிக்காவில் நடைபெறுகிறது . சமீபத்தில் இன்டியன் வெல்ஸ் டென்னிஸ் போட்டியின் இறுதிச்சுற்றில் தோற்ற நிலையில் , தற்போது மியாமி ஓபனில் 2 - வது சுற்றிலேயே தோல்வி கண்டு ரசிகர்களுக்கு அதிர்ச்சி அளித்துள்ளார் ஃபெடரர் . இந்தப் போட்டியின் ஆடவர் ஒற்றையர் பிரிவில் 2 - ஆவது சுற்றில் உலகின் 175 - ஆம் நிலை வீரரான கோக்கினாகிஸ் 3 - 6,6 - 3,7 - 6 ( 7/4 ) என்ற செட்களில் ஃபெடரரை வீழ்த்தினார் . தோல்விக்குப் பிறகு ஃபெடரர் , " மோசமாக ஆடிய எனக்கு இந்தத் தோல்வி தேவையான ஒன்றுதான் . சில வேளைகளில் இதுபோன்ற ஆட்டங்களையும் சந்திக்க வேண்டியிருக்கும் . அதிலிருந்து மீண்டு வரவேண்டியிருக்கும் . இந்த ஆட்டத்தில் நான் எதையும் சரியாகச் செய்யவில்லை . இரண்டாவது செட்டின் முதல் கேமில் பிரேக் பாய்ண்ட்டை தவறவிட்டேன் . அடுத்து 10 நிமிடங்களு நான் மோசமாக ஆடியதே தோல்விக்குக் காரணம் . கோக்கினாஸின் வெற்றிக்காக மகிழ்ச்சி அடைகிறேன் . அவரது ஆட்டம் எப்போதுமே பிடித்தமான ஒன்று . மியாமி ஓபனில் என்னை வீழ்த்திய அவருக்கு , இது மிகப்பெரிய வெற்றியாகும் . நிச்சயம் இது அவரது தரவரிசையில் பிரதிபலிக்கும் " என்று அவர் தெரிவித்தார் .


ஐபிஎல் போட்டிகளின் மூலம் அதிகமான பணம் சம்பாதிக்கும் வாய்ப்பு கிடைப்பதால் , அந்த ஒப்பந்தத்தில் இடம்பெறுவதிலேயே வெஸ்ட் இண்டீஸ் வீரர்களின் கவனம் இருப்பதால் , எங்கள் அணியின் டெஸ்ட் கிரிக்கெட்டே நாசமாகிவிட்டது என்று அந்த அணியின் முன்னாள் கேப்டன் கார்ல் ஹூப்பர் வேதனை தெரிவித்துள்ளார் . டெஸ்ட் , ஒருநாள் ஆகிய இரண்டு விதமான கிரிக்கெட்டிலும் வலுவான அணியாக திகழ்ந்த வெஸ்ட் இண்டீஸ் அணி , இன்று கத்துக்குட்டி அணி போல ஆடிவருகிறது . அனுபவம் வாய்ந்த அணியை போலவே ஆடுவதில்லை . இந்தியாவில் சுற்றுப்பயணம் மேற்கொண்டுள்ள வெஸ்ட் இண்டீஸ் அணி 2 டெஸ்ட் , 5 ஒருநாள் மற்றும் 3 டி20 போட்டிகளில் ஆடுகிறது . இதில் முதல் டெஸ்ட் போட்டி நேற்று தொடங்கி நடந்துவருகிறது . இந்த போட்டியில் வெஸ்ட் இண்டீஸ் அணியின் பவுலிங்கை அசால்ட்டாக எதிர்கொண்டு இந்திய வீரர்கள் ஆடிவருகின்றனர் . வெஸ்ட் இண்டீஸின் பவுலிங்கை பவுண்டரிக்கு அனுப்பிக்கொண்டே இருந்த பிரித்வி ஷா அறிமுக போட்டியிலேயே சதமடித்தார் . புஜாரா 86 ரன்கள் , ரிஷப் பண்ட் 92 ரன்கள் குவித்தனர் . அபாரமாக ஆடிய கோலி , சதம் விளாசி தொடர்ந்து ஆடிக்கொண்டிருக்கிறார் . இந்திய அணி 5 விக்கெட் இழப்பிற்கு 500 ரன்களை கடந்து ஆடிவருகிறது . வெஸ்ட் இண்டீஸ் அணியின் ஆட்டம் சொல்லும்படியாக இல்லை . இளம் வீரர்களை கொண்ட அனுபவம் குறைந்த அணியாக வெஸ்ட் இண்டீஸ் அணி உள்ளது . இந்நிலையில் , வெஸ்ட் இண்டீஸ் அணியின் டெஸ்ட் கிரிக்கெட் ஐபிஎல்லால் நாசமாகிவிட்டதாக அந்த அணியின் முன்னாள் கேப்டன் கார்ல் ஹூப்பர் வேதனை தெரிவித்துள்ளார் . இதுதொடர்பாக கருத்து தெரிவித்துள்ள கார்ல் ஹூப்பர் , வெஸ்ட் இண்டீஸ் வீரர்களுக்கு ஊதிய பிரச்னை இருந்தது . ஆனால் அப்பிரச்னை தீர்க்கப்பட்டுவிட்டது . எனினும் ஐபிஎல் வந்தபிறகு வெஸ்ட் இண்டீஸ் வீரர்கள் , பணமழை பொழியும் அந்த லீக் போட்டியில் எப்படியாவது ஒப்பந்தமாகிவிட வேண்டும் என்பதில் மட்டுமே குறியாக உள்ளனரே தவிர நாட்டுக்காக ஆடுவதில் ஆர்வம் காட்டுவதில்லை . ஊதிய பிரச்னை காரணமாக வெஸ்ட் இண்டீஸ் அணியின் நட்சத்திர வீரர்களான கிறிஸ் கெய்ல் , டுவைன் பிராவோ , கீரன் பொல்லார்டு , சுனில் நரைன் ஆகியோர் ஒருநாள் மற்றும் டி20 போட்டிகளில் ஆடுவதையே விரும்புகிறார்கள் . ஐபிஎல் தொடர் 6 வாரங்களில் முடிந்துவிட்டாலும் சுனில் நரைன் போன்ற வீரர்கள் மீண்டும் அணிக்கு திரும்புவதில்லை . டெஸ்ட் போட்டிகளில் முழுமையாக விளையாடி தங்களை மெருகேற்றிக் கொள்ளாதவரை அவர்களை முழுமையான கிரிக்கெட் வீரர்களாகக் கூற முடியாது . டெஸ்ட் போட்டிகளி்ல அதிகமாக விளையாடினால்தான் முழுமையான வீரராக மாற முடியும் . ஆனால் , வீரர்கள் அதில் ஆர்வம் காட்டுவதில்லை . வீரர்கள் ஐபிஎல் போட்டிகளில் விளையாடுவது தவறு எனச் சொல்லவில்லை . ஆனால் , வெஸ்ட் இண்டீஸ் கிரிக்கெட் வாரியத்தின் ஒப்பந்தத்தில் கையொப்பமிட்டுவிட்டு மற்ற நாட்டு லீக் போட்டிகளில் விளையாட முயல்வது எந்த விதத்தில் நியாயம் ? என கார்ல் ஹூப்பர் கேள்வி எழுப்பியுள்ளார் .


61 - வது மாநில சீனியர் தடகளப் போட்டியில் செயிண்ட் ஜோசப் அணி ஆடவர் , மகளிர் பிரிவில் முதலிடம் பெற்று அசத்தல் . திருநெல்வேலி மாவட்டம் , பாளையங்கோட்டை அண்ணா விளையாட்டு மைதானத்தில் சங்கரன்கோவில் ஏவிகே கல்விக் குழுமம் , திருநெல்வேலி மாவட்ட தடகள சங்கம் ஆகியவற்றின் சார்பில் 61 - வது மாநில சீனியர் தடகளப் போட்டி நடைப்பெற்றது . இரண்டு நாள்கள் நடைபெற்ற இந்தப் போட்டியில் மாநிலம் முழுவதிலும் இருந்து சுமார் 1200 வீரர் , வீராங்கனைகள் பங்கேற்றனர் . அதன்படி , ஆடவர் பிரிவில் செயின்ட் ஜோசப் ஸ்போர்ட்ஸ் அகாதெமி அணி 121 புள்ளிகளுடன் முதலிடம் பிடித்தது . அரைஸ் ஸ்டீல் அத்லெட் அகாதெமி 59 புள்ளிகளுடன் இரண்டாவது இடத்தைப் பிடித்தது . மகளிர் பிரிவில் செயின்ட் ஜோசப் அகாதெமி அணி 72 புள்ளிகளுடன் முதலிடத்தையும் , அரைஸ் ஸ்டீல் அத்லெட் அகாதெமி அணி 50 புள்ளிகளுடன் இரண்டாவது இடத்தையும் பிடித்தன . இதன்மூலம் செயின்ட் ஜோசப் அகாதெமி 193 புள்ளிகளுடன் ஒட்டுமொத்த சாம்பியன் பட்டம் வென்றது . சிறந்த தடகள வீரராக 1082 புள்ளிகள் பெற்ற அரைஸ்டீல் அத்லெடிக் அகாதெமியின் பிரவீணும் , சிறந்த தடகள வீராங்கனையாக 1,060 புள்ளிகள் பெற்ற இந்தியன் வங்கியின் சந்திரலேகாவும் தேர்வு செய்யப்பட்டனர் . பின்னர் , நடைபெற்ற பரிசளிப்பு விழாவில் திருநெல்வேலி மாநகர காவல் துணை ஆணையர் சுகுணா சிங் சிறப்பு விருந்தினராக பங்கேற்று வெற்றி பெற்ற அணிகளுக்கு பரிசுகளை வழங்கினார் . இந்த நிகழ்ச்சியில் தமிழ்நாடு தடகள சங்கச் செயலர் லதா , திருநெல்வேலி தடகள சங்கத் தலைவர் ஐயாதுரை பாண்டியன் , பயிற்சியாளர் சத்யா உள்ளிட்ட பலர் பங்கேற்றார் .


பிரிஸ்பேன் சர்வதேச டென்னிஸ் போட்டியில் உலகின் ஆறாம் நிலை வீராங்கனையான உக்ரைனின் எலினா ஸ்விடோலினா இரண்டாவது சுற்றுக்கு முன்னேறி அசத்தினார் . பிரிஸ்பேன் சர்வதேச டென்னிஸ் போட்டியின் மகளிர் ஒற்றையர் பிரிவு முதல் சுற்று ஒன்றில் ஸ்பெயினின் கார்லா சுவாரெஸ் நவாரோவை எதிர்கொண்டார் போட்டித் தரவரிசையில் 3 - ஆவது இடத்தில் இருக்கும் ஸ்விடோலினா . விறுவிறுப்பாக நடைபெற்ற இந்த ஆட்டத்தில் முதல் செட்டில் ஆதிக்கம் செலுத்திய ஸ்விடோலினா , அதனை எளிதாக தன் வசப்படுத்தினார் . ஆனால் , நவாரோ 2 - வது செட்டில் மீண்டு ஸ்விடோலினாவுக்கு சவால் அளித்து அதிரடியான ஷாட்களை வீசினார் . சற்று பின்னர் , ஆட்டத்தை தனது கட்டுப்பாட்டுக்குள் கொண்டுவந் ஸ்விடோலினா இறுதியில் 6 - 2,6 - 4 என்ற செட் கணக்கில் வென்றார் . வெற்றிக்குப் பிறகு பேசிய ஸ்விடோலினா , " போட்டிகளில் பங்கேற்காதபோது மிகக் கடுமையாக பயிற்சியில் ஈடுபட்டிருந்தேன் . எனவே , எதிர்வரும் ஆஸ்திரேலிய ஓபனில் பட்டம் வென்று , உலகின் முதல் நிலை வீராங்கனையாக உருவெடுக்கும் தகுதி இருப்பதாக உணர்கிறேன் . நவாரோ போன்ற பலமான வீராங்கனைகளுக்கு எதிரான வெற்றி , எனது அந்த நம்பிக்கைக்கு ஊக்குவிப்பு அளிக்கின்றன . சிறந்த ஃபார்முடன் தொடர்ந்து நல்லமுறையில் ஆட்டத்தை விளையாடுவதே எனது நோக்கம் . அப்போது கிராண்ட்ஸ்லாமும் , தரவரிசை முதலிடமும் எனைத் தேடி வரும் " என்று கூறினார் . ஸ்விடோலினா தனது 2 - வது சுற்றில் குரோஷியாவின் அனா கோஞ்சுவை எதிர்கொள்கிறார் .


செலவுக்கு பணம் தேவைப்பட்டதால் கல்லூரி காலங்களில் தான் செய்த வேலை குறித்து நடிகை டாப்சி துணிச்சலாக பேசியுள்ளார் . தனியார் தொலைக்காட்சி ஒன்றுக்கு டாப்சி அளித்துள்ள பேட்டியில் கூறியிருப்பதாவதுஃ - டெல்லியில் உள்ள ஒரு கல்லூரியில் தான் நான் படித்தேன் . படிக்கும் போது நான் ரேங்க் ஹோல்டர் . பல்கலைக்கழக அளவில் மெடல்களை வென்றுள்ளேன் . நன்றாக படித்தாலும் எனக்கு நடிகையாக வேண்டும் என்கிற ஆசை இருந்து கொண்டே இருந்தது . இருந்தாலும் கல்லூரியில் நடைபெற்ற கேம்பஸ் இன்டர்வியூவில் கலந்து கொண்டு பிரபல நிறுவனத்தில் வேலைக்கு சேர்ந்தேன் . ஆனால் நடிக்க வேண்டும் என்கிற ஆசையால் அந்த வேலையை ராஜினாமா செய்தேன் . பின்னர் படத்தில் நடிக்க தொடர்ந்து வாய்ப்பு தேடினேன் . நான் திரைப்படங்களில் நடிக்க என் வீட்டில் சப்போர்ட் இல்லை . இதனால் எனக்கு செலவுக்கு கூட வீட்டில் இருந்து பணம் கிடைக்காது . இதனால் பேசன் நிகழ்ச்சிகளில் கலந்து கொள்ள ஆரம்பித்தேன் . பிரபல நிறுவனங்களில் நடைபெறும் பேசன் நிகழ்ச்சிகளில் பங்கேற்க அழைப்பு வரும்ஆனால் அரைகுறை ஆடையில் உடலை காட்டி மேடையில் நடக்க வேண்டியிருக்கம் . செலவுக்கு பணம் தேவை என்பதால் வேறு வழியில்லாமல் குட்டி குட்டி உடையில் மேடையில் ஒய்யாரமாக நடந்தேன் . தற்போது கூட நான் பல்வேறு படங்களில் நடித்தாலும் கூட மிடிஸ் கிளாஸ் மைன்ட் செட்டில் தான் இருக்கிறேன் . இவ்வாறு அந்த பேட்டியில் டாப்சி கூறியுள்ளார் .


குஜராத் தேர்தலில் பாகிஸ்தானின் கை இருப்பதாக , மோடி நேற்று பிரசாரக் கூட்டத்தில் தெரிவித்தார் . அதற்கு பாகிஸ்தான் மறுப்பு தெரிவித்து பதில் அளித்துள்ளது . இந்நிலையில் ஹெச் . ராஜா தெரிவித்துள்ள டிவிட்டர் கருத்து பரபரப்பை ஏற்படுத்தியுள்ளது . ஹெச் . ராஜா தனது டிவிட்டர் பக்கத்தில் கூறியுள்ள கருத்து . . . பாக்கிஸ்தான் ராணுவத்தின் முன்னாள் DG சர்தார் அர்ஷத் ரஃபிக் காங்கிரசின் அஹ்மத் படேல் குஜராத்தில் முதல்வராக ஆக்கப்பட்ட வேண்டும் என்று பகிரங்கமாக கூறியுள்ளார் . காங்கிரஸ் யாருடைய கைப்பாவை என்பதை இப்பொழுதாவது புரிந்துகொள்ள வேண்டும் . - இதன்மூலம் , சோனியா காந்தியின் அரசியல் ஆலோசகராக உள்ள அகமது படேல் குஜராத் மாநில முதல்வர் ஆக்கப் பட வேண்டும் என்று பாகிஸ்தான் விரும்புகிறது என்று கூறியுள்ளார் ஹெச் . ராஜா . இதனால் , காங்கிரஸ் பாகிஸ்தானின் கைப்பாவையாக செயல்படுகிறது என்று கூறியுள்ளார் . நேற்று குஜராத்தில் தேர்தல் பிரசாரம் செய்த பிரதமர் மோடி , குஜராத் தேர்தலில் பாகிஸ்தான் தலையீடு உள்ளது என்று குற்றம் சாட்டி இருந்தார் . அவர் இது பற்றிப் பேசுகையில் , அண்மையில் மணிசங்கர் அய்யர் தில்லியில் உள்ள தனது வீட்டில் பாகிஸ்தான் தூதரக அதிகாரி , பாகிஸ்தானின் முன்னாள் வெளியுறவுத் துறை அமைச்சர் , இந்தியாவின் முன்னாள் குடியரசுத் துணைத் தலைவர் , முன்னாள் பிரதமர் மன்மோகன் சிங் ஆகியோரை அழைத்து ரகசியமாக சந்தித்துப் பேசியதாக ஊடகங்களில் செய்திகள் வெளியாயின . இதை அடுத்து தான் மணிசங்கர் அய்யர் என்னை இழிபிறவி என விமர்சித்தார்” என்று கூறியிருந்தார் . அவரது குற்றச்சாட்டு நேற்று புயலைக் கிளப்பிய நிலையில் , இன்று பாகிஸ்தான் செய்தி தொடர்பாளர் மற்றும் அதைத் தொடர்ந்து வரும் கருத்துகள் இன்று பரபரப்பைக் கிளப்பியுள்ளது . ஆனால் இதற்கு பதிலளித்துள்ள பாகிஸ்தான் வெளியுறவுத்துறை அமைச்சகத்தின் செய்தி தொடர்பாளர் மொஹம்மது ஃபைசல் , தனது டுவிட்டர் பக்கத்தில் கூறியுள்ளார் . அவர் தனத் டிவிட்டரில் , “சதித் திட்டங்கள் மூலம் வெற்றி பெறுவதை விட உங்கள் சொந்த பலத்தில் வெற்றி பெறுங்கள் . தேர்தல் விவாதங்களில் பாகிஸ்தான் பெயரை இழுப்பதை இந்தியா நிறுத்த வேண்டும் . பாகிஸ்தான் தலையீடு உள்ளதாக வெளியாகும் தகவல் அடிப்படை ஆதாரமற்றது” என்று கூறியுள்ளார் .


உலக கோப்பையை கருத்தில்கொண்டு பும்ராவின் வேலைப்பளுவை குறைக்கும் விதமாக ஐபிஎல்லில் அவர் ஆடுவது குறித்து மும்பை இந்தியன்ஸ் அணியுடன் பிசிசிஐ சார்பில் பேச்சு நடத்தப்பட உள்ளது . இந்திய அணியின் நட்சத்திர பவுலராக பும்ரா திகழ்கிறார் . இந்திய பவுலிங்கின் விராட் கோலி , பும்ரா என்று ஆகாஷ் சோப்ரா அண்மையில் புகழ்ந்துள்ளார் . அந்தளவிற்கு இந்திய அணியின் அசைக்கமுடியாத சக்தியாக திகழ்கிறார் பும்ரா . இந்த ஆண்டின் தொடக்கத்தில் தென்னாப்பிரிக்காவுக்கு எதிரான டெஸ்ட் தொடரில் அறிமுகமான பும்ரா , இங்கிலாந்து , ஆஸ்திரேலியா ஆகிய தொடர்களில் ஆடி இந்த ஆண்டில் மட்டும் 48 விக்கெட்டுகளை வீழ்த்தியுள்ளார் . இந்திய அணியின் நட்சத்திர பவுலராக திகழ்வதால் அவரது பங்களிப்பு இந்திய அணிக்கு மிகவும் முக்கியம் என்பதால் அவருக்கு போதுமான ஓய்வு அவ்வப்போது அளிக்கப்பட்டு வருகிறது . இந்த ஆண்டில் டெஸ்ட் கிரிக்கெட்டில் அறிமுகமான பும்ரா , 9 போட்டிகளில் ஆடி 380 ஓவர்களை வீசியுள்ளார் . 2019 மே மாத இறுதியில் உலக கோப்பை தொடங்க இருப்பதால் , உலக கோப்பையில் பும்ராவின் பங்களிப்பு மிகவும் முக்கியம் . அதனால் காயமடைந்துவிடாமல் உடற்தகுதியுடன் இருக்க வேண்டியது அவசியம் . அதனால் அவருக்கு ஆஸ்திரேலியா மற்றும் நியூசிலாந்து ஆகிய ஒருநாள் தொடர்களிலிருந்து ஓய்வு அளிக்கப்படலாம் என தகவல்கள் வெளியாகியுள்ளன . அதேபோல ஐபிஎல்லில் மும்பை இந்தியன்ஸ் அணிக்காக ஆடும் பும்ராவிற்கு , முக்கியமான போட்டிகளை தவிர மற்ற போட்டிகளில் ஓய்வு அளிக்கப்படுவது குறித்து மும்பை இந்தியன்ஸ் அணி நிர்வாகத்துடன் பிசிசிஐ சார்பில் பேச்சு நடத்தப்பட உள்ளதாகவும் தகவல்கள் வெளியாகியுள்ளன . உலக கோப்பையில் ஆடும் இந்திய பவுலர்கள் உடற்தகுதியுடன் இருக்க வேண்டும் என்பதால் அவர்களுக்கு ஐபிஎல்லில் இருந்து ஓய்வு அளிக்க வேண்டும் என்று இந்திய அணியின் கேப்டன் கோலி ஏற்கனவே பிசிசிஐ - யிடம் கோரிக்கை விடுத்திருந்தார் . ஆனால் அதை ஏற்க மறுத்த மும்பை இந்தியன்ஸ் கேப்டனும் இந்திய அணியின் துணை கேப்டனுமான ரோஹித் சர்மா , மும்பை இந்தியன்ஸ் பவுலரான பும்ரா ஐபிஎல்லில் ஆடுவார் என்று கருத்து தெரிவித்திருந்தது குறிப்பிடத்தக்கது .


பிரபலங்களை பற்றி வதந்திகள் பரவுவது புதியது அல்ல , அந்த வகையில் நேற்று தமிழ் சினிமா துறையினரை அதிர்ச்சி அடைய வைத்தது நடிகை ரம்பாவில் விவாகரத்து செய்தி . அதே போல் ரம்பா மற்றும் அவரது கணவரும் அவர் நீண்ட நாட்களாகபிரிந்து இருப்பதாகவும் , தங்களை சேர்த்து வைக்குமாறு ரம்பா கோர்ட்டை அணுகியதாகவும் மற்றொரு செய்தியும் உலா வந்தது . இந்த விஷயம் குறித்து நடிகை ரம்பா ஆங்கில இணையதளம் ஒன்றிற்கு பேட்டியளிதுள்ளார் . அதில் என் திருமண வாழ்க்கை பற்றி வதந்தி பரவியுள்ளதாக என் சகோதரர் மூலம் தற்போது தான் இந்த செய்தி தனக்கு கிடைத்தது என்று கூறியுள்ளார் . அப்படியே நான் நீதிமன்றத்திற்கு வந்திருந்தால் மக்களுக்கு என்னை அடையாளம் தெரிந்திருக்கும் . தற்போது எனக்கு 2 குழந்தைகள் உள்ளனர் . என் மூத்த மகளை பள்ளியில் இருந்து அழைத்து வர கிளம்புகிறேன் . என் திருமண வாழ்வில் எந்த பிரச்சனையும் இல்லை என ரம்பா தெரிவித்துள்ளார் . இவரது விவாகரத்து விஷயம் நேற்று காட்டு தீ போல் பரவி கோலிவுட் தினையுலகினரை அதிர்ச்சி அடைய வைத்த இந்த விஷயம் ஒரு செய்தியாக தான் ரம்பாவுக்கு கிடைத்துள்ளது .